hotchpotch/miracl-hf-unified huggingface dataset:
แอปโซลูท อิมแพค
บริษัท แอปโซลูท อิมแพค จำกัด (มหาชน) ( ชื่อย่อ:AIM) บริษัทก่อตั้งขึ้นในเดือนสิงหาคม 2548 เพื่อประกอบธุรกิจให้บริการและผลิตสื่อโฆษณา ปัจจุบันบริษัทดำเนินธุรกิจหลักในด้านการให้บริการและผลิตสื่อและการโฆษณาผ่านสื่อโฆษณาภายในอาคาร เช่น สื่อโฆษณาระบบดิจิตอลผ่านจอภาพ 3 มิติ และจอภาพ 2 มิติ และสื่อโฆษณา ณ จุดขายต่างๆ สามารถแบ่งออกเป็น 4 ประเภทธุรกิจหลักได้แก่ ธุรกิจให้บริการสื่อโฆษณาภายในอาคารศูนย์การค้า ธุรกิจให้บริการรับออกแบบจัดสร้างภาพ ภาพยนตร์ 2 มิติ และภาพยนตร์ 3 มิติ และการรับทำโฆษณา ธุรกิจให้เช่าบริการจอภาพ 3 มิติ ธุรกิจลงทุนในกิจการด้านสื่อออนไลน์ และธุรกิจที่ปรึกษาด้านกิจกรรมทางการตลาดและประชาสัมพันธ์
แอ็ดวานซ์ อินฟอร์เมชั่น เทคโนโลยี
บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) ( ชื่อย่อ:AIT) ก่อตั้งขึ้นเพื่อประกอบธุรกิจให้บริการออกแบบ ให้คำปรึกษาและรับเหมาวางระบบคอมพิวเตอร์และโครงข่ายเทคโนโลยีสารสนเทศและการสื่อสาร สำหรับลูกค้าทั้งภาครัฐและเอกชน โดยมุ่งเน้นกลุ่มลูกค้าในภาครัฐบาล โดยรวมบริษัทดำเนินธุรกิจที่เรียกว่า Systems Integrator หรือผู้รวบรวมระบบและอุปกรณ์ต่างๆที่เกี่ยวข้องกับเทคโนโลยีสารสนเทศและการสื่อสารเข้ามาประยุกต์ใช้ให้เหมาะสมกับความต้องการของแต่ละองค์กร ซึ่งการรวบรวมดังกล่าวเรียกว่า Solution หรือ ระบบเบ็ดเสร็จที่จะช่วยให้การบริหารจัดการองค์กรมีประสิทธิภาพมากยิ่งขึ้น รายได้หลักของบริษัทมาจากการขายและบริการ
เอเซีย จอยท์ พาโนราม่า
บริษัท เอเซีย จอยท์ พาโนราม่า จำกัด (มหาชน) ( ชื่อย่อ:AJP) ปัจจุบันบริษัทดำเนินกิจการประกอบธุรกิจสื่อและสิ่งพิมพ์ได้แก่ การประกอบธุรกิจโทรทัศน์ผ่านดาวเทียม โดยช่วงแรกบริษัทก่อตั้งขึ้นเมื่อวันที่ 29 มิถุนายน 2521 เพื่อประกอบกิจการเหมืองแร่ดีบุกในทะเล บริษัทเปิดดำเนินการเมื่อวันที่ 2 มกราคม 2522 และเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 9 กรกฎาคม 2522
บริษัทได้เปลี่ยนชื่อเป็น บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) เมื่อวันที่ 19 พฤษภาคม 2540 เพื่อให้สอดคล้องกับวัตถุประสงค์หลักในการประกอบกิจการเหมืองแร่ ซึ่งมิได้จำกัดเฉพาะการทำเหมืองแร่ดีบุก ในปี 2547 บริษัทได้ขยายธุรกิจเพิ่มขึ้นซึ่งเป็นธุรกิจที่เกี่ยวข้องกับพลังงาน โดยบริษัทได้ดำเนินการค้าน้ำมันสำเร็จรูปเบนซินออกเทน 91 และ 95 รวมถึงดีเซลหมุนเร็ว
ในปี พ.ศ. 2548 บริษัทได้ขยายธุรกิจพลังงานเพิ่มขึ้นโดยได้ทำการผลิตและจำหน่ายผลิตภัณฑ์ น้ำมันหล่อลื่นในเครื่องหมายการค้าของตัวเองและรับจ้างผลิต บริษัทได้หยุดประกอบธุรกิจหลักในด้านพลังงาน โดยหยุดการขายน้ำมันเชื้อเพลิงตั้งแต่วันที่ 21 เมษายน 2553 และในวันที่ 1 ธันวาคม 2553 โดยบริษัทได้เปลี่ยนการประกอบธุรกิจหลักด้านพลังงานมาเป็นด้านสื่อและสิ่งพิมพ์ โดยประกอบธุรกิจโทรทัศน์ผ่านดาวเทียม เพื่อแทนธุรกิจเดิมที่ได้หยุดการดำเนินงาน รวมทั้งมีวัตถุประสงค์เพื่อให้หลักทรัพย์ของบริษัทมีคุณสมบัติเพียงพอที่จะกลับมาซื้อขายในตลาดหลักทรัพย์ฯ อีกครั้ง
บริษัทได้มีการขยายช่องทางในการประกอบธุรกิจด้านสื่อวิทยุกระจายเสียง โดยได้รับสิทธิร่วมดำเนินรายการวิทยุกับ บริษัท เอ.ซี. เรคคอร์ดส์ จำกัด โดยเป็นตัวแทนขายโฆษณาและขายเวลาสถานีวิทยุกระจายเสียงแห่งประเทศไทย ความถี่ เอฟ.เอ็ม. 97.00MHz ตั้งแต่วันที่ 1 สิงหาคม 2554 ถึงวันที่ 31 พฤษภาคม 2555 แต่อย่างไรก็ตามบริษัทได้หยุดดำเนินธุรกิจด้านสื่อวิทยุกระจายเสียง ตั้งแต่วันที่ 1 มิถุนายน 2555 เนื่องจากผลประกอบการไม่เป็นตามที่ประมาณการไว้ ปัจจุบันบริษัทประกอบธุรกิจโทรทัศน์ผ่านดาวเทียมเพียงธุรกิจเดียวบริษัทได้มีการเปลี่ยนแปลงชื่อบริษัทจากเดิม บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) (STRD) เป็น บริษัท เอเซีย จอยท์ พาโนราม่า จำกัด (มหาชน) (AJP) เมื่อวันที่ 6 ธันวาคม 2555
เอกรัฐวิศวกรรม
บริษัท เอกรัฐวิศวกรรม จำกัด (มหาชน) ( ชื่อย่อ:AKR) บริษัทก่อตั้งเมื่อวันที่ 24 มิถุนายน 2524 เพื่อดำเนินกิจการเป็นผู้นำการผลิตและจำหน่ายหม้อแปลงไฟฟ้า โดยบริษัทเป็นผู้นำการผลิตและจำหน่ายหม้อแปลงไฟฟ้าระบบจำหน่าย(Distribution Transformer) หม้อแปลงไฟฟ้าระบบจำหน่ายของบริษัทมีการจำหน่ายทั้งในประเทศและมีการส่งออกเพื่อไปจำหน่ายยังต่างประเทศทั้งในภูมิภาคเอเชียอาคเนย์ เอเชียใต้ ตะวันออกกลาง และออสเตรเลีย โดยหม้อแปลงไฟฟ้าระบบจำหน่ายที่บริษัทผลิตมีขนาดกำลังไฟฟ้าตั้งแต่ 1 kVA ถึง 30,000 kVA และมีค่าแรงดันไฟฟ้าสูงสุดไม่เกิน 36 kV โดยบริษัทได้รับการรับรองระบบการจัดการตามมาตรฐาน ISO 9001 ISO 14001 และใบรับรองระบบการจัดการอาชีวอนามัยและความปลอดภัย OHSAS 18001:1999
อะมานะฮ์
บริษัท อะมานะฮ์ ลิสซิ่ง จำกัด (มหาชน) ( ชื่อย่อ:AMANAH) บริษัทจดทะเบียนครั้งแรกเมื่อวันที่ 15 พฤษภาคม 2535 บริษัทเริ่มประกอบธุรกิจให้เช่าซื้อและเช่าการเงินเป็นหลัก โดยเริ่มทำธุรกิจเช่าซื้อรถยนต์ตั้งแต่เดือนธันวาคม 2535 เป็นต้นมา และมาเพิ่มธุรกิจเช่าการเงินในเดือนมีนาคม 2536 พร้อมกับเพิ่มให้เช่าซื้อสินค้าประเภทอุปกรณ์และเครื่องจักรด้วย
ปัจจุบันบริษัทประกอบธุรกิจให้บริการทางการเงินภายใต้หลักชะรีอะฮ์ หรือหลักธุรกิจเคียงคู่คุณธรรม โดยมีผลิตภัณฑ์และการบริการทางการเงินที่สามารถตอบสนองความต้องการของกลุ่มลูกค้าเป้าหมายได้ทุกกลุ่ม ประกอบด้วยธุรกิจ ดังนี้
เอเซีย เมทัล
บริษัท เอเซีย เมทัล จำกัด (มหาชน) ( ชื่อย่อ:AMC) บริษัทก่อตั้งเมื่อวันที่ 9 มีนาคม 2536 เพื่อประกอบธุรกิจเป็นศูนย์บริการเหล็กครบวงจรได้แก่ การจำหน่ายเหล็กม้วน ทั้งชนิดรีดร้อนและชนิดรีดเย็น รวมทั้งรับตัดและจำหน่ายเหล็กแผ่นและเหล็กม้วนสลิต ตามขนาดที่ลูกค้ากำหนด และเป็นผู้ผลิตและจำหน่ายเหล็กรูปพรรณ ได้แก่ ท่อเหล็ก และเหล็กโครงสร้างรูปตัวซี ที่ใช้ในอุตสาหกรรมต่างๆ
บริษัทแบ่งลักษณะผลิตภัณฑ์และบริการของบริษัทและบริษัทย่อยออกเป็น 2 ประเภท
เอเชียน ไฟย์โตซูติคอลส์
บริษัท เอเชียน ไฟย์โตซูติคอลส์ จำกัด (มหาชน) ( ชื่อย่อ:APCO) บริษัทก่อตั้งขึ้นเมื่อวันที่ 2 มิถุนายน 2531 เพื่อดำเนินธุรกิจการผลิตผลิตภัณฑ์เครื่องสำอางเสริมความงามจากสมุนไพรธรรมชาติ ซึ่งต่อมาได้ขยายสู่การผลิตผลิตภัณฑ์เสริมอาหารและธุรกิจการจัดจำหน่าย โดยผลิตภัณฑ์ทั้งหมดผู้ก่อตั้งตลอดจนคณะทำงานวิจัยเป็นผู้ทำการวิจัยและพัฒนาขึ้นด้วยตนเองโดยมีหลักฐานการวิจัยทางวิทยาศาสตร์รับรองประสิทธิภาพ ในปี 2554 บริษัทได้นำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ
เอเซีย พรีซิชั่น
บริษัท เอเซีย พรีซิชั่น จำกัด (มหาชน) ( ชื่อย่อ:APCS) บริษัทก่อตั้งขึ้นเมื่อวันที่ 7 ธันวาคม 2537 เดิมชื่อ บริษัท อีสเทิร์น เอเซีย พรีซิชั่น ออโตพาร์ท อินดัสตรี จำกัด โดยมีวัตถุประสงค์ในการประกอบธุรกิจ คือ การผลิตและจำหน่ายชิ้นส่วนโลหะที่มีความเที่ยงตรงสูง ผลิตภัณฑ์ของบริษัทเป็นชิ้นส่วนที่ทำมาจากโลหะ เช่น เหล็กกล้า เหล็กหล่อ เหล็กทุบขึ้นรูป สแตนเลส และอะลูมิเนียม เพื่อใช้ในอุตสาหกรรมหลายประเภท เช่น อุตสาหกรรมยานยนต์ อุตสาหกรรมอุปกรณ์สำนักงาน
วันที่ 4 มกราคม 2554 บริษัทได้จดทะเบียนแปรสภาพเป็นบริษัทมหาชนและเปลี่ยนชื่อเป็น บริษัท เอเซีย พรีซิชั่น จำกัด (มหาชน) ปัจจุบัน บริษัทมีบริษัทย่อยจำนวน 3 บริษัท ได้แก่ บริษัท เอทู เทคโนโลยี จำกัด บริษัท พีทู พรีซิชั่น จำกัด และ PT. API PRECISION เป็นการร่วมทุนกับ PT. Patec Presisi Engineering
ผลิตภัณฑ์ของบริษัทที่นำไปใช้เป็นส่วนประกอบในอุตสาหกรรมต่างๆดังนี้
อกริเพียว โฮลดิ้งส์
บริษัท อกริเพียว โฮลดิ้งส์ จำกัด (มหาชน) ( ชื่อย่อ:APURE) บริษัทประกอบธุรกิจการลงทุน (Holding and Investment Company) โดยปัจจุบันได้มีนโยบายการลงทุนหลักในธุรกิจอุตสาหกรรมการเกษตรและอาหาร โครงสร้างการดำเนินธุรกิจหลักทางกลุ่มบริษัทได้ดำเนินธุรกรรมหลักคือ ธุรกิจผลิตภัณฑ์ข้าวโพดหวาน ธุรกิจผลิตภัณฑ์ข้าวโพดหวานกระป๋องและถุงสุญญากาศ ธุรกิจผักสดและผลไม้สด และธุรกิจบรรจุภัณฑ์ "เตตร้า รีคาร์ท" (TETRA RECART)
เอเพ็กซ์ ดีเวลลอปเม้นท์
บริษัท เอเพ็กซ์ ดีเวลลอปเม้นท์ จำกัด (มหาชน) ( ชื่อย่อ:APX) บริษัทจัดตั้งขึ้นเมื่อวันที่ 31 สิงหาคม 2531 เพื่อดำเนินธุรกิจเกษตรอุตสาหกรรมแบบครบวงจร ในการปลูกและผลิตแปรรูปมะเขือเทศ และข้าวโพด เพื่อจำหน่ายทั้งภายในประเทศและส่งออก ต่อมาในปี 2536 บริษัทได้ขยายกิจการไปยังธุรกิจค้าและแปรสภาพเศษเหล็กโดยจัดตั้งบริษัทย่อยคือ บริษัท ซันเทคสแครปโพรเซสซิ่ง จำกัด เพื่อผลิตเศษเหล็กแปรสภาพ (Processed Scrap) ป้อนเป็นวัตถุดิบให้แก่ผู้ผลิตเหล็กแผ่นรีดร้อน บริษัทได้จดทะเบียนแปรสภาพเป็นบริษัทมหาชนจำกัด เมื่อวันที่ 4 ตุลาคม 2536 และเข้าจดทะเบียนในตลาดหลักทรัพย์แห่งประเทศไทย เมื่อวันที่ 20 พฤศจิกายน 2536
วันที่ 31 กรกฎาคม 2550 บริษัทได้เพิ่มทุนจดทะเบียนเพื่อนำเงินทุนมาใช้รองรับการเปลี่ยนแปลงธุรกิจของบริษัท จากบริษัทที่ลงทุนโดยการเข้าถือหุ้นในบริษัทอื่น (Holding Company) เป็นธุรกิจพัฒนาอสังหาริมทรัพย์ พร้อมยกเลิกประกอบธุรกิจแปรสภาพเศษเหล็กโดยจำหน่ายหุ้นบริษัทย่อยออกไปและจดทะเบียนเปลี่ยนชื่อบริษัท เป็น บริษัท เอเพ็กซ์ ดีเวลลอปเม้นท์ จำกัด (มหาชน) เมื่อวันที่ 9 สิงหาคม 2550
เออาร์ไอพี
บริษัท เออาร์ไอพี จำกัด (มหาชน) ( ชื่อย่อ:ARIP) บริษัทก่อตั้งขึ้นในปี พ.ศ. 2532 ในชื่อบริษัท เอ.อาร์. อินฟอร์เมชัน แอนด์ พับลิเคชัน จำกัด ในปีพ.ศ. 2553 บริษัทดำเนินการแปรสภาพเป็นบริษัทมหาชนจำกัดและเปลี่ยนชื่อจาก บริษัท เอ.อาร์. อินฟอร์เมชัน แอนด์พับลิเคชัน จำกัด เป็น บริษัท เออาร์ไอพี จำกัด (มหาชน) และเข้าทำการซื้อขายในตลาดหลักทรัพย์ เอ็ม เอ ไอเมื่อวันที่ 2 ธันวาคม 2553 ปัจจุบันบริษัทประกอบธุรกิจหลัก 3 กลุ่ม ได้แก่ ธุรกิจสื่อสิ่งพิมพ์ ได้แก่ นิตยสาร COMTODAY, นิตยสาร Business+ และนิตยสาร Eleader ธุรกิจการจัดงานนิทรรศการ งานแสดงสินค้า ได้แก่ งานคอมมาร์ต และการจัดประชุมสัมมนา และธุรกิจสื่อดิจิตอลและสื่ออื่น ได้แก่ เว็บไซต์ www.aripfan.com, www.thebusinessplus.com, www.theeleader.com และ www.commartthailand.com
ข้อมูลบริษัท
แอร์โรว์ ซินดิเคท
บริษัท แอร์โรว์ ซินดิเคท จำกัด (มหาชน) ( ชื่อย่อ:ARROW) บริษัทก่อตั้งขึ้นในวันที่ 2 พฤษภาคม 2531 เดิมชื่อว่า บริษัท เจ.เอส.วี. ฮาร์ดแวร์ จำกัด (“JSVH”) ในวันที่ 1 สิงหาคม 2555 บริษัทจดทะเบียนแปรสภาพเป็นบริษัทมหาชน โดยเปลี่ยนชื่อบริษัทเป็น บริษัท แอร์โรว์ ซินดิเคท จำกัด (มหาชน) พร้อมทั้งนำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ บริษัทดำเนินธุรกิจผลิตและจำหน่ายผลิตภัณฑ์ท่อเหล็กอ่อนร้อยสายไฟ และท่อเหล็กอ่อนกันน้ำร้อยสายไฟ ภายใต้เครื่องหมายการค้า Union และ Arrowtite
ลักษณะผลิตภัณฑ์และบริการแบ่งออกเป็น 4 ประเภทคือ
เอเชียซอฟท์ คอร์ปอเรชั่น
เอเชียซอฟท์ คอร์ปอเรชั่น เป็นผู้ให้บริการด้านความบันเทิงออนไลน์ชั้นนำ ในภูมิภาคเอเชียตะวันออกเฉียงใต้ (Regional Online Entertainment Service Provider)ก่อตั้งขึ้นในปี 2544 และมีการจดทะเบียนในตลาดหลักทรัพย์แห่งประเทศไทยในปี 2551 โดยมุ่งเน้นการให้บริการเกมออนไลน์ (Online Games) ในประเทศไทย สิงคโปร์ มาเลเซีย เวียดนาม อินโดนีเซีย และฟิลิปปินส์ ทั้งนี้ เอเชียซอฟท์ดำเนินธุรกิจอื่นๆ ที่เกี่ยวข้อง ได้แก่ การพัฒนาเกมออนไลน์ การให้บริการโฆษณาออนไลน์ ให้บริการเว็บท่าเกม (Game Portal) www.playpark.com และ การให้บริการเติมเงินออนไลน์ ผ่านระบบเอแคช (@Cash)
โดยปัจจุบันได้เปิดให้บริการเกมออนไลน์ทั้งสิ้นรวม 90 เกม โดยมีฐานผู้เล่นเกมออนไลน์ประเภทลงทะเบียนมากกว่า 160 ล้านไอดีก้าวสำคัญที่ทำให้เอเชียซอฟท์เป็นที่รู้จักในฐานะบริษัทชั้นนำในการพัฒนาและให้บริการเกมออนไลน์ นั่นคือ การร่วมมือระหว่างบริษัท กราวิตี้ จำกัด ประเทศเกาหลีใต้ ผู้เป็นเจ้าของลิขสิทธิ์เกมออนไลน์ ที่โด่งดังไปทั่วโลก แรกนาร็อค (Ragnarok Online) นำมาพัฒนาเป็นภาษาไทย และประสบความสำเร็จอย่างสูงสุด ทำให้ Thai Ragnarok Online มีจำนวนผู้เล่นสูงที่สุดในประเทศไทยด้วยจำนวนสมาชิกที่ลงทะเบียนกว่า 1,000,000 ราย
นอกจากนี้ กลุ่มบริษัทยังได้ลงทุนในบริษัทที่ดำเนินธุรกิจที่เกี่ยวกับแหล่งข้อมูลข่าวสารด้านไอทีได้แก่ www.thaiware.com ซึ่งเป็นเว็ปไซต์ที่เป็นศูนย์รวมด้านไอทีและยังเป็นแหล่งสำหรับดาวน์โหลดซอฟต์แวร์ต่างๆ ทั้งไทยและต่างประเทศ ทั้งทีจำหน่ายและฟรี
ตราแผ่นดินของเยเมน
ตราแผ่นดินของเยเมน เริ่มใช้เมื่อ พ.ศ. 2533 มีส่วนประกอบคือ
มีคำขวัญในริ้บบิ้นสีไข่ เขียนว่า สาธารณรัฐเยเมน (อาหรับ:الجمهورية اليمنية )
อัน จุง-กึน
อัน จุง-กึน () เกิดเมื่อ 2 กันยายน พ.ศ. 2422 เป็นผู้นำคนหนึ่งของเกาหลีที่ต่อต้านการยึดครองของญี่ปุ่นโดยเป็นสมาชิกระดับหัวหน้าของกองทัพฝ่ายขวาเกาหลีและเป็นผู้สังหารข้าหลวงใหญ่คนแรกของญี่ปุ่นที่มาประจำที่เกาหลี
จุง-กึนเกิดเมื่อ พ.ศ. 2422 ที่จังหวัดฮวงแช ได้รับการศึกษาตามแบบจีน จากนั้นมาเรียนที่โรงเรียนชอนจู เมื่อสำเร็จการศึกษา เขาทำธุรกิจค้าถ่านหินและประสบความสำเร็จ ญี่ปุ่นได้เข้ามาเป็นผู้อารักขาเกาหลีเมื่อ พ.ศ. 2448 และแต่งตั้งให้ อิโต ฮิโระบุมิ (伊藤博文) มาเป็นข้าหลวงใหญ่ ช่วงเวลาเดียวกันนั้น จุง-กึนได้จัดตั้งโรงเรียนโทนุยเพื่อเป็นแหล่งสอนวัฒนธรรมและความรักชาติ นโยบายของฮิโระบุมิในการเข้ามาเป็นข้าหลวงใหญ่นั้นเต็มไปด้วยความแข็งกร้าวและบีบบังคับให้พระเจ้าโกจงสละราชสมบัติให้พระโอรสคือพระเจ้าซุนจงใน พ.ศ. 2450 ทำให้ชาวเกาหลีลุกฮือขึ้นต่อต้าน ญี่ปุ่นได้ปราบปรามอย่างรุนแรงจนชาวเกาหลีถูกสังหารไปกว่าหมื่นคน จำนวนหนึ่งต้องอพยพหนีไปยังแมนจูเรียและรัสเซีย
ฮิโระบุมิลาออกจากตำแหน่งข้าหลวงใหญ่ในเดือนมิถุนายน พ.ศ. 2452 หลังจากนั้น เขาได้เดินทางไปตรวจราชการที่แมนจูเรียเพื่อเจรจากับตัวแทนจากรัสเซียซึ่งชาวเกาหลีระแวงว่าจะมีการเจรจาเรื่องการผนวกเกาหลีด้วย จุง-กึนได้ปลอมตัวไปยังแมนจูเรียและยิงฮิโระบุมิเสียชีวิตเมื่อ 26 ตุลาคม พ.ศ. 2452 เขาถูกจับกุมทันทีโดยฝ่ายรักษาความปลอดภัยของรัสเซีย เขาถูกดำเนินคดีในฐานะนายทหารของกองทัพต่อต้านแห่งเกาหลี ไม่ใช่อาชญากร ถูกสั่งประหารชีวิตเมื่อ 26 มีนาคม พ.ศ. 2452 หลังจากนั้นอีก 5 เดือน ญี่ปุ่นก็ผนวกเกาหลีเป็นอาณานิคม
แอสคอน คอนสตรัคชั่น
บริษัท แอสคอน คอนสตรัคชั่น จำกัด (มหาชน) ( ชื่อย่อ:ASCON) เป็นบริษัทที่ดำเนินธุรกิจรับเหมาก่อสร้างโดยเป็นผู้รับเหมาก่อสร้างโดยตรง (Main Contractor) เพื่อรองรับการเติบโตของภาคการก่อสร้างในหลายภาคธุรกิจ ทั้งโรงงานอุตสาหกรรมหรือธุรกิจอสังหาริมทรัพย์ ลักษณะงานก่อสร้างของบริษัทสามารถแบ่งออกได้คือ โครงการอาคารสูง โครงการที่พักอาศัย โรงงานอุตสาหกรรม และงานสาธารณูปโภคภาครัฐ
แบบรายงาน56-1 ประจำปี :2553
เอเชียโฮเต็ล
บริษัท เอเชียโฮเต็ล จำกัด (มหาชน) ( ชื่อย่อ:ASIA) บริษัทประกอบธุรกิจโรงแรมเมื่อปี 2509 โดยกลุ่มตระกูลเตชะหรูวิจิตร ด้วยทุนจดทะเบียน 17 ล้านบาท โดยซื้อที่ดินบริเวณริมถนนพญาไท เนื้อที่ประมาณ 2 ไร่ เพื่อก่อสร้างโรงแรมสูง 9 ชั้น ต่อมาปี 2515 เพื่อประกอบธุรกิจโรงแรม “โรงแรมเอเชียพัทยา” ที่เขาพระตำหนัก หาดพัทยา ชลบุรี ในช่วงปี 2529-2530 บริษัทได้มีการขยายต่อเติมและปรับปรุงอาคารโรงแรมเอเชีย เป็นโรงแรมขนาดห้องพัก 601 ห้อง พร้อมห้องจัดเลี้ยงและภัตตาคาร ต่อมาในปี 2532 บริษัทได้เข้าจดทะเบียนเป็นบริษัทรับอนุญาตอยู่ในตลาดหลักทรัพย์แห่งประเทศไทย
ในปี 2535 บริษัทลงทุนก่อตั้งบริษัท เอเชีย แอร์พอร์ทโฮเต็ล จำกัด (AA) เพื่อประกอบธุรกิจโรงแรม ภัตตาคารและ Service Apartment มีชื่อว่า “ โรงแรมเอเชียแอร์พอร์ท ” ตั้งอยู่ ตำบลคูคต อำเภอลำลูกกา จังหวัดปทุมธานี ห่างจากท่าอากาศยานกรุงเทพ(สนามบินดอนเมือง) ประมาณ 3 กิโลเมตร และในช่วงปลายปี 2535 บริษัทได้จดทะเบียนแปรสภาพเป็นบริษัทมหาชน
ปัจจุบันบริษัทมีการประกอบธุรกิจในกลุ่มธุรกิจ 2 กลุ่ม คือ กลุ่มธุรกิจโรงแรมและภัตตาคาร และกลุ่มธุรกิจให้เช่าช่วงพื้นที่
เอเชียน มารีน เซอร์วิสส์
บริษัท เอเชียน มารีน เซอร์วิสส์ จำกัด (มหาชน) ( ชื่อย่อ:ASIMAR) บริษัทก่อตั้งขึ้นเมื่อปี 2524 ให้บริการด้านการตรวจเรือในรูปแบบของ Marine Survey Company ต่อมาบริษัทได้เปลี่ยนวัตถุประสงค์แต่เริ่มแรกมาเป็นให้บริการอู่ซ่อมเรือ เนื่องจากการความต้องการด้านอู่ซ่อมเรือพาณิชย์ ที่ได้มาตรฐานมีเพิ่มมากขึ้น ต่อมาบริษัทได้มีการเพิ่มทุนจดทะเบียนรวมทั้งซื้ออู่ลอยจากประเทศญี่ปุ่น โดยให้ชื่อว่า “อู่อาชิมา1” เพื่อรองรับความต้องการดังกล่าว
ในปีพ.ศ. 2538 บริษัท บริษัทได้ซื้ออู่ลอยเพิ่มอีก 1 อู่ จากประเทศเยอรมนี โดยให้ชื่อว่า “อู่อาชิมา 2” และได้เพิ่มทุนจดทะเบียนรวมทั้งแปรสภาพเป็นบริษัทมหาชนจำกัด และเปลี่ยนชื่อเป็น บริษัท เอเชียน มารีน เซอร์วิสส์ จำกัด (มหาชน) หรือใช้ชื่อย่อว่า ASIMAR
ในปี 2539 บริษัท ได้รับความไว้วางใจจากส่วนราชการโดยกองทัพเรือให้ต่อเรือตรวจการณ์ปืน จำนวน 3 ลำ มูลค่างาน 808 ล้านบาท นอกจากนี้หุ้นสามัญของบริษัทได้รับการอนุมัติให้เป็นหลักทรัพย์ที่จดทะเบียน และซื้อขายในตลาดหลักทรัพย์แห่งประเทศไทยได้ ต่อมาบริษัทได้จดทะเบียนยกเลิกสาขาที่ ซอยสุขสวัสดิ์ 49 และย้ายอู่ลอย 1 มารวมกับอู่ลอย 2 ณ สำนักงานปัจจุบัน
เอเซียเสริมกิจลีสซิ่ง
บริษัท เอเซียเสริมกิจลีสซิ่ง จำกัด (มหาชน) ( ชื่อย่อ:ASK) บริษัทก่อตั้งขึ้นในปี พ.ศ. 2527 โดยกลุ่มธนาคารกรุงเทพ จำกัด (มหาชน) เพื่อดำเนินธุรกิจเช่าซื้อรถยนต์ทุกประเภท โดยเป็นการให้สินเชื่อเช่าซื้อรถยนต์ใหม่ทั้งหมดแก่ลูกค้าในเขตกรุงเทพมหานครและปริมณฑล ต่อมาภายหลังบริษัทได้ขยายธุรกิจเข้าสู่การให้บริการเช่าซื้อรถยนต์ใช้แล้ว สินเชื่อส่วนบุคคล และสินเชื่อแก่ผู้จัดจำหน่ายรถยนต์
บริษัทมีบริษัทย่อย 1 แห่ง ได้แก่ บริษัท กรุงเทพแกรนด์แปซิฟิคลีส จำกัด (มหาชน) ดำเนินธุรกิจการให้บริการสินเชื่อเช่าซื้อรถยนต์ทุกประเภท ทั้งรถยนต์ใหม่และรถยนต์ใช้แล้ว ซึ่งได้แก่ รถยนต์นั่งส่วนบุคคล รถกระบะ รถตู้ รถบรรทุก รถแท็กซี่ โดยให้สินเชื่อเช่าซื้อแก่ลูกค้าที่เป็นบุคคลธรรมดาเป็นหลัก ในปี พ.ศ. 2555 บริษัทมีสัดส่วนการให้สินเชื่อรถยนต์ใหม่ต่อรถยนต์ใช้แล้วคิดเป็นประมาณร้อยละ 75.85 และ 24.15 ของจำนวนสินเชื่อเช่าซื้อทั้งหมด โดยบริษัทมีสัดส่วนการให้สินเชื่อแก่บุคคลธรรมดาคิดเป็นร้อยละ 72.45 ของยอดการให้สินเชื่อทั้งหมดของปี พ.ศ. 2555 และให้สินเชื่อแก่นิติบุคคล คิดเป็นร้อยละ 27.55 ของยอดการให้สินเชื่อทั้งหมดในปี พ.ศ. 2555
นอกจากนี้บริษัทยังเสนอบริการสินเชื่อส่วนบุคคลแก่กลุ่มลูกค้าเดิม โดยอาศัยฐานข้อมูลและระบบปฏิบัติงานที่มีอยู่ในการคัดเลือกลูกค้าเช่าซื้อที่มีประวัติการผ่อนชำระดี นอกจากนี้ บริษัทได้ให้บริการสินเชื่อแก่ผู้จัดจำหน่ายรถยนต์ เพื่อใช้เป็นแหล่งเงินทุนในการจัดหารถยนต์เพื่อนำมาจำหน่ายอีกด้วย ปัจจุบันบริษัทมีสาขา 3 แห่ง ตั้งอยู่ที่จังหวัดระยอง จังหวัดสมุทรสาคร และจังหวัดพิษณุโลก ปัจจุบันบริษัทเป็นสมาชิกของสมาคมธุรกิจเช่าซื้อไทยและบริษัทข้อมูลเครดิตแห่งชาติ จำกัด (National Credit Bureau Co., Ltd.)
การดำเนินธุรกิจของบริษัท แบ่งเป็น 4 ประเภท
ศรีอยุธยา แคปปิตอล
บริษัท ศรีอยุธยา แคปปิตอล จำกัด (มหาชน) ( ชื่อย่อ:AYUD) ก่อตั้งขื้นในวันที่ 7 ตุลาคม 2493 เดิมชื่อ บริษัทศรีอยุธยา ประกันภัย จำกัด (มหาชน) เพื่อดำเนินธุรกิจรับประกันวินาศภัยทุกประเภท ได้แก่ การประกันอัคคีภัย การประกันภัยทางทะเลและขนส่ง การประกันภัยเบ็ดเตล็ด และการประกันภัยรถยนต์ ต่อมาในวันที่ 1 ตุลาคม 2554 บริษัทฯได้ดำเนินการโอนกิจการประกันวินาศภัย ไปให้แก่บริษัท ศรีอยุธยา เจเนอรัล ประกันภัย จำกัด (มหาชน)(ชื่อเดิมคือ"บริษัท สุขุมวิทประกันภัย จำกัด" และ"บริษัท บีที ประกันภัย จำกัด" ตามลำดับ)ซึ่งเป็นบริษัทลูกที่ถูกถือหุ้นโดยบริษัทแม่แทนธนาคารซีไอเอ็มบี ไทย (ก่อนหน้านี้คือธนาคารไทยธนาคาร) มาตั้งแต่ปี 2552 พร้อมทั้งยังได้ทำการคืนใบอนุญาตการประกอบธุรกิจประกันวินาศภัย ให้แก่สำนักงานคณะกรรมการกำกับและส่งเสริมการประกอบธุรกิจประกันภัย(คปภ.) ในปีเดียวกัน จึงทำให้ปัจจุบัน บริษัทฯทำหน้าที่เป็นบริษัทในฐานะผู้ถือหุ้นบริษัทในเครือไปแทน (หรือที่รู้จักในคำว่า"โฮลดิ้งส์(Holdings)") โดยได้ทำหน้าที่เป็นผู้ถือหุ้นให้แก่ 2 บริษัท ประกอบไปด้วย บริษัท ศรีอยุธยา เจเนอรัล ประกันภัย จำกัด (มหาชน) ซึ่งเป็นบริษัทประกันวินาศภัย และบริษัท อลิอันซ์ อยุธยา ประกันชีวิต จำกัด (มหาชน) ซึ่งเป็นบริษัทประกันชีวิต เป็นต้น
อับบาส มีร์ซา
อับบาส มีร์ซา (Abbas Mirza;(ภาษาเปอร์เซีย:عباس میرزا ) ประสูติเมื่อ 20 สิงหาคม พ.ศ. 2332 เป็นมกุฎราชกุมารและอุปราชแห่งมณฑลอาเซอร์ไบจาน แคว้นเปอร์เซีย ระหว่าง พ.ศ. 2342 – 2376 พระองค์เป็นพระราชโอรสของพระเจ้าฟาติห์ อาลี ชาห์แห่งราชวงศ์กอชาห์ของอิหร่านที่ครองราชย์ระหว่าง พ.ศ. 2341 – 2377
มีร์ซาทรงพยายามปรับปรุงประเทศให้ทันสมัยตามแบบตะวันตก พยายามขยายอำนาจไปควบคุมอิหร่านตะวันออกในช่วงที่อังกฤษและรัสเซียพยายามขยายอิทธิพลเข้ามาในอิหร่าน และทำให้อิหร่านรอดพ้นจากการเป็นอาณานิคมได้ พระองค์พยายามสร้างกองทัพแบบตะวันตกโดยให้ฝรั่งเศสและอังกฤษเข้ามาเป็นครูฝึก แต่ในสงครามระหว่างอิหร่านและรัสเซียใน พ.ศ. 2347 – 2356 อิหร่านเป็นฝ่ายพ่ายแพ้จนต้องทำสนธิสัญญาสันติภาพโกเลสตานกับรัสเซีย ใน พ.ศ. 2456 โดยอิหร่านต้องเสียเมืองในเขตเทือกเขาคอเคซัส 5 เมือง ยกเลิกการอ้างสิทธิ์เหนือจอร์เจียและดาเกสถาน ส่วนรัสเซียจะสนับสนุนมีร์ซาให้เป็นกษัตริย์องค์ต่อไป
ในช่วงที่รัสเซียทำสงครมมกับจักรพรรดินโปเลียน อังกฤษได้เข้ามาทำสนธิสัญญาเดฟินิทีฟเพื่อให้อิหร่านไม่ร่วมมือกับชาติที่เป็นศัตรูกับอังกฤษและไม่ยอมให้กองกำลังของต่างชาติเข้าสู่บริติชอินเดีย และอังกฤษจะช่วยอิหร่านในการทำสงครามกับอัฟกานิสถาน ต่อมา มีร์ซาได้ทำสงครามกับจักรวรรดิออตโตมันภายใต้การสนับสนุนของรัสเซีย แต่ไม่มีผลแพ้ชนะต่อกัน อิหร่านอ่อนกำลังลงมากหลังจากเหตุการณ์นี้ ต่อมาใน พ.ศ. 2468 รัสเซียกลับยกทัพมาโจมตีอิหร่าน อิหร่านขอให้อังกฤษช่วยแต่ไม่สำเร็จ กองทัพอิหร่านที่อ่อนแอและกษัตริย์ไม่สนับสนุนจึงพ่ายแพ้ เสียเมืองใหญ่ๆไปหลายเมือง จนต้องทำสนธิสัญญาเติร์กมันไชใน พ.ศ. 2471 เสียดินแดนทั้งหมดทางตะวันตกของทะเลสาบแคสเปียน และยอมรับสิทธิสภาพนอกอาณาเขตของรัสเซีย
มีร์ซาสิ้นพระชนม์เมื่อ 25 ตุลาคม พ.ศ. 2376 ก่อนหน้าพระบิดาของพระองค์ และหลังจากพระเจ้าฟาติห์ อาลีชาห์สิ้นพระชนม์ใน พ.ศ. 2377 มุฮัมมัดชาห์ได้ครองราชย์ต่อมา
ฮะฟีซอลลาห์ อะมีน
ฮะฟีซอลลาห์ อะมีน (Hafizullah Amin; ภาษาพัชโต: حفيظ الله امين) เป็นประธานาธิบดีของอัฟกานิสถานระหว่างเดือนกันยายน – เดือนธันวาคม พ.ศ. 2522 เป็นผู้มีบทบาทในการปกครองแบบสาธารณรัฐในอัฟกานิสถาน เขาถูกโค่นลงจากอำนาจโดยกลุ่มที่รัสเซียสนับสนุนเพื่อยึดครองอัฟกานิสถาน
อะมีนเกิดเมื่อ 1 สิงหาคม พ.ศ. 2472 สำเร็จการศึกษาระดับปริญญาโทจากมหาวิทยาลัยโคลัมเบียในสหรัฐ และกลับมาอัฟกานิสถานเมื่อ พ.ศ. 2508 ก่อนจะสำเร็จปริญญาเอก เขาได้เข้าเป็นสมาชิกพรรคประชาธิปไตยประชาชนและมีความโน้มเอียงไปทางพรรคคัลก์ซึ่งเป็นพรรคฝ่ายซ้าย เขาได้รับเลือกให้เป็นสมาชิกรัฐสภาใน พ.ศ. 2512 ต่อมาเมื่อโมฮัมเหม็ด ดาวูด ข่านก่อรัฐประหารใน พ.ศ. 2516 และจัดตั้งรัฐบาลสาธารณรัฐแต่ดาวูดก็ถูกล้มล้างอำนาจไปเมื่อ พ.ศ. 2521ในขณะนั้นอะมีนมีหน้าที่เป็นผู้คัดเลือกและรวบรวมผู้มีความเห็นเข้าข้างพรรคของเขาจากกองทหาร และอยู่เบื้องหลังการปฏิวัติ พ.ศ. 2521 หลังจากนั้นได้จัดตั้งสาธารณรัฐประชาธิปไตยอัฟกานิสถานโดยมีพรรคการเมืองเพียงพรรคเดียว หัวหน้าพรรคคัลก์คือนูร์ มูฮัมหมัด ตะรากีได้เป็นประธานาธิบดีและนายกรัฐมนตรี รัสเซียเข้ามาสนับสนุนรัฐบาลใหม่อย่างรวดเร็วและมีการลงนามในสนธิสัญญา พ.ศ. 2521
รัฐบาลใหม่ที่เป็นฝ่ายซ้ายไม่ได้รับความนิยมจากชาวอัฟกานิสถานที่เป็นมุสลิมจึงเกิดการต่อต้านและมีการต่อสู้อย่างรุนแรงตามแนวชายแดนปากีสถาน รัสเซียได้ส่งอาวุธและที่ปรึกษาทางทหารมาช่วยในระยะแรก การสู้รบยังคงเกิดขึ้นอย่างต่อเนื่องและรุนแรงจนถึงเดือนกันยายน พ.ศ. 2522 เกิดรัฐประหารโค่นล้มรัฐบาลของตะรากี อะมีนขึ้นเป็นประธานาธิบดีแทน อะมีนพยายามขอความช่วยเหลือจากสหรัฐ แต่ก็ไม่สามารถยุติการสู้รบภายในประเทศได้ ในที่สุดรัสเซียเข้ามาแทรกแซง โดยส่งกองทหารเข้ายึดครองอัฟกานิสถาน อะมีนจึงถูกโค่นลงจากอำนาจและถูกประหารชีวิตเมื่อ 27 ธันวาคม พ.ศ. 2522
เทวินธวิ์ คุณารัตนวัฒน์
เทวินธวิ์ คุณารัตนวัฒน์ เกิดวันที่ 15 มิถุนายน พ.ศ. 2526 เป็นนักแสดงชาวไทย
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
เจฟฟรีย์ที่ 5 เคานต์แห่งอ็องฌู
เจฟฟรีย์ที่ 5 เคานต์แห่งอ็องฌู () เป็นเคาต์แห่งอ็องฌู ตูแรน และเมนต่อจากพระบิดาในปี 1129 และเป็นดยุกแห่งนอร์ม็องดีตั้งแต่ปี 1144 พระองค์ทรงอภิเษกสมรสกับสมเด็จพระจักรพรรดินีมาทิลดาพระราชธิดาในพระเจ้าเฮนรีที่ 1 แห่งอังกฤษ ทั้งสองพระองค์มีโอรสด้วยกัน 3 พระองค์ โอรสองค์โตได้ครองราชย์เป็นกษัตริย์อังกฤษพระนามว่าพระเจ้าเฮนรีที่ 2 แห่งอังกฤษในเวลาต่อมา พระเจ้าเฮนรี่ที่ 2 ทรงก่อตั้งราชวงศ์ราชวงศ์แพลนแทเจเนต โดยชื่อของราชวงศ์มาจากพระนามของเจฟฟรีย์
โรงเรียนสารสาสน์วิเทศกาญจนบุรี
โรงเรียนสารสาสน์วิเทศกาญจนบุรี (Sarasas Witaed Kanchanaburi School) เป็นโรงเรียนลำดับที่ - ของกลุ่มโรงเรียนในเครือสารสาสน์ ตั้งอยู่เลขที่ 47/15 หมู่ที่ 3 ถ.แสงชูโต (กม.96) สายกรุงเทพฯ-กาญจนบุรี ต.ท่ามะกา อ.ท่ามะกา จังหวัดกาญจนบุรี 71120 เปิดสอนหลักสูตรสองภาษา (Bilingual Program) และ หลักสูตรสามัญ (Mini-Bilingual Program) ก่อตั้งขึ้นโดยท่านอาจารย์พิบูลย์ และท่านอาจารย์ เพ็ญศรี ยงค์กมล และได้มอบหมายให้ ดร.สยมพร ทองเนื้อดี ผู้อำนวยการโรงเรียนสารสาสน์วิเทศบางบอน เป็นผู้บริหารงานโรงเรียนสารสาสน์วิเทศกาญจนบุรี
อะบุล ฮาซัน บานีซาดร์
อะบุล ฮาซัน บานีซาดร์ (Abu al-Hasan Bani Sadr; ภาษาเปอร์เซีย:ابوالحسن بنی‌صدر) เป็นสมาชิกกลุ่มแกนนำในการโค่นล้มชาห์แห่งอิหร่าน และเป็นประธานาธิบดีคนแรกแห่งสาธารณรัฐอิสลามอิหร่าน เขาถูกขับออกจากตำแหน่งประธานาธิบดีใน พ.ศ. 2524 และไปตั้งรัฐบาลพลัดถิ่นที่ฝรั่งเศส
บานีซาดร์เกิดเมื่อ เกิดเมื่อ 22 มีนาคม พ.ศ. 2475 ที่เมืองอมาดา ในครอบครัวที่เคร่งศาสนา ศึกษาทางด้านเศรษฐศาสตร์ที่มหาวิทยาลัยเตหะราน เคยเป็นหัวหน้านักศึกษาที่เข้าพบนายกรัฐมนตรีอามีนีใน พ.ศ. 2505 เขาเป็นผู้จัดตั้งองค์การนักศึกษาในปารีสเพื่อต่อต้านชาห์ และติดต่อกับอยาตุลลาห์ โคไมนีเป็นครั้งแรกใน พ.ศ. 2515 บานีซาดร์เดินทางกลับสู่อิหร่านพร้อมโคไมนีในเดือนกุมภาพันธ์ พ.ศ. 2522 และได้เป็นสมาชิกสภาปฏิวัติอิสลาม และได้รับเลือกตั้งให้เป็นประธานาธิบดีอิหร่านเมื่อ 4 กุมภาพันธ์ พ.ศ. 2523
อย่างไรก็ตาม บานีซาดร์ไม่สามารถกุมอำนาจได้อย่างเด็ดขาด เนื่องจากมีความแตกแยกภายในรัฐสภา และยิ่งแตกแยกรุนแรงเมื่อเกิดสงครามอิรัก-อิหร่าน เขาถูกปลดจากตำแหน่งผู้บัญชาการทางทหารเมื่อ 10 มิถุนายน พ.ศ. 2524 และถูกลงมติไม่ไว้วางใจในอีก 10 วันต่อมา หลังจากนั้น เขาหนีออกจากอิหร่าน ไปจัดตั้งรัฐบาลพลัดถิ่นที่ฝรั่งเศส แต่ไม่สำเร็จ
เจ้าชายพระราชสวามี
เจ้าชายพระราชสวามี () หมายถึงพระราชสวามีในสมเด็จพระราชินีนาถ แต่ไม่ได้เป็นพระมหากษัตริย์ตามสิทธิ์ของพระองค์เอง
โดยทั่วไปผู้ที่เป็นพระราชสวามีอาจได้รับพระยศเป็นเจ้าชาย เจ้าชายพระราชสวามี หรือพระมหากษัตริย์พระราชสวามี ตามแต่สมเด็จพระราชินีนาถจะทรงแต่งตั้ง
กรณีที่ "เจ้าชายพระราชสวามี" เป็นอิสริยยศ พบว่าใช้กับเจ้าชายอัลเบิร์ต พระราชสวามีในสมเด็จพระราชินีนาถวิกตอเรียแห่งสหราชอาณาจักร ที่พระราชทานให้พระราชสวามีในปี ค.ศ. 1857 ต่อมาเจ้าชายเฮนริกแห่งเดนมาร์กก็ได้รับพระราชทานพระอิสริยยศเดียวกันนี้จากสมเด็จพระราชินีนาถมาร์เกรเธอในปี ค.ศ. 2005
ในราชสำนักของจักรพรรดิจีน มีตำแหน่ง "ฟู่หม่า" () ซึ่งเดิมเป็นตำแหน่งในราชสำนัก ต่อมาใช้กับพระสวามีของเจ้าหญิงด้วย จึงอาจเทียบได้กับ "เจ้าชายพระสวามี" ในฐานันดรศักดิ์ยุโรป เจ้าชายพระสวามีอาจดำรงตำแหน่งหรือยศอื่น ๆ อีกตามสิทธิ์ของพระองค์
เจ้าหญิงพระชายา
เจ้าหญิงพระชายา คือตำแหน่งของพระชายาในเจ้าชายผู้เป็นประมุขราชรัฐ กรณีที่เป็นคู่สมรสของพระมหากษัตริย์ อาจเรียกว่า "เจ้าหญิงพระราชชายา" ถ้าพระภรรยาเจ้าพระองค์นั้นไม่ได้รับพระอิสริยยศเป็น "สมเด็จพระราชินี" นอกจากนี้ สตรีใด ๆ ที่ได้เสกสมรสกับพระราชวงศ์ ก็เรียกว่า "เจ้าหญิงพระชายา" เช่นกัน
ปัจจุบันมีผู้ดำรงพระอิสริยศเจ้าหญิงพระชายา 3 พระองค์คือ เจ้าหญิงมารีแห่งลิกเตนสไตน์ เจ้าหญิงชาร์ลีนแห่งโมนาโก และ เจ้าหญิงลัลลา ซัลมา แห่งโมร็อกโก
พระมหากษัตริย์พระราชสวามี
พระมหากษัตริย์พระราชสวามี หรือ สมเด็จพระจักรพรรดิพระราชสวามี คือตำแหน่งของพระราชสวามีในสมเด็จพระราชินีนาถ หรือ สมเด็จพระจักรพรรดินีนาถ มีพระอิสริยยศสูงกว่าเจ้าชายพระราชสวามี บางครั้งก็ถึอว่าเป็นชื่อเรียกอีกอย่างของสมเด็จพระราชาธิบดี เป็นอิศริยยศที่ไม่ค่อยปรากฏ เพราะส่วนใหญ่พระสวามีของสมเด็จพระราชินีนาถจะทรงพระอิสริยศเป็นเจ้าชายพระราชสวามี อย่างไรก็ตามการสถาปนาพระมหากษัตริย์พระราชสวามีนั้นจะต้องมีความเห็นชอบจากรัฐสภาเสียก่อน เนื่องจากมีพระเกียรติยศสูงเสมอสมเด็จพระราชินีนาถ
ฟรันซิสโก, ดยุกแห่งการ์ดิส ทรงได้รับการสถาปนาเป็นพระมหากษัตริย์พระราชสวามีแห่งสเปนในฐานะพระราชสวามีในสมเด็จพระราชินีนาถอิซาเบลล่าที่สองแห่งสเปน เมื่อวันที่ 10 ตุลาคม ค.ศ.1846
สากลวิทยาลัยอันตรชาติ
ในปี ค.ศ. 2009 มหาวิทยาลัยได้ตั้งโรงพยาบาล (Sen Sok International University Hospital) ขึ้นเพื่อเป็นโรงพยาบาลสำหรับฝึกหัดนักศึกษาแพทย์ และยังมีศูนย์การเรียนรู้ผ่านดาวเทียม (Bolyno International University College) ในเขตกำปงชนัง ในเดือนกุมภาพัน ค.ศ. 2011 และเปิดวิทยาเขตแห่งที่สองในเดือน เมษายน ค.ศ. 2011
มหาวิทยาลัยมีหลักสูตร 6 ปี ที่รวมทั้งภาคปฏิบัติและภาคทฤษฎีคลินิค สำหรับหลักสูตรปริญญาตรี (Bachelor in Medical Science) ซึ่งเทียบเท่า MBBS ในต่างประเทศและ 4 ปี สำหรับปริญญา BDS และนอกจากคณะทางด้านสาธารสุขแล้วมหาวิทยาลัยยังมีคณะอื่นอีกดังนี้
นันทศัย พิศลยบุตร
นันทศัย พิศลยบุตร เกิดเมื่อวันที่ 3 กรกฎาคม พ.ศ. 2525 ชื่อเล่น เต้ นักแสดงสัญชาติไทยที่มีเชื้อสายไทย
นันทศัย พิศลยบุตร หรือ เต้ เข้าวงการตั้งแต่อายุ 13 โฆษณากล้องโพลารอยด์ ต่อมาได้เป็นดัชชี่บอยแอนด์เกิร์ล ปี 2540 ต่อมาได้งานพิธีกรรายการวัยรุ่นของเจเอสแอล ชื่อรายการ ไทม์ ฟอร์ ทีน ขณะเดียวกันก็ร่วมกิจกรรมกับดัชชี่อย่างต่อเนื่อง โดยเฉพาะกิจกรรมสปอร์ต เดย์ ซึ่งไปแข่งกีฬาและเปิดคอนเสิร์ตกับเพื่อนๆเจ้าตัวยอมรับว่าเรียนไม่ค่อยเก่ง ถนัดด้านกีฬามากกว่า เล่นกีฬาได้ไปโม้ด โดยเฉพาะเทนนิส ซึ่งเล่นตั้งแต่ 10 ขวบ และคุณพ่อยังเคยเป็นนักเทนนิสทีมชาติ นอกจากนี้ยังถนัดบาสเกตบอล วิ่ง และปิงปอง เมื่อทำงานอัลบั้มชุดแรกเสร็จเรียบร้อย จึงปรึกษาผู้ใหญ่เรื่องการเรียนและการทำงาน ซึ่งได้ทางออกว่าต้องกลับไปเรียนสอบเทียบให้จบ ตอนนี้สอบเทียบได้แล้ว จึงกลับมาทำงานอีกครั้ง และได้รับบทเป็นพระเอกทันทีในเรื่อง "หน้าต่างบานแรก" ของไอทีวี ช่วงนี้พยายามศึกษาด้านการแสดงเพิ่มเติม โดยไปเรียนกับบางกอกการละคร ทำให้รู้เทคนิคการแสดงขึ้นมาก
เมื่อเปรียบเทียบงานแสดงกับงานดนตรี นายเต้ชอบทั้งสองอย่าง เพราะงานแสดงทำให้ได้เรียนรู้ที่จะรับผิดชอบ มีระเบียบมากขึ้น ส่วนงานดนตรีเป็นสิ่งที่ชอบและอยากทำมาก โดยเฉพาะขณะนี้ชอบแนวอิเล็กทรอนิกส์ร็อก
ไซโคลเพนตาไดอีนิลไอเอิร์น ไดคาร์โบนิล ไดเมอร์
ไซโคลเพนตาไดนิลไอเอิร์น ไดคาร์โบนิล ไดเมอร์ () เป็นสารประกอบเคมีที่มีสูตร (CH)Fe(CO) นอกจากนี้ยังย่อเป็น CpFe(CO) มันถูกเรียกว่า Fp หรือ "ฟิบไดเมอร์" มันเป็นผลึกของแข็งแดงเข้มสีม่วง ซึ่งมีได้อย่างง่ายดายที่ละลายน้ำได้ในตัวทำละลายอินทรีย์ขั้วปานกลาง เช่น คลอโรฟอร์ม และ ไพไรดิน แต่อย่างน้อยสามารถละลายในคาร์บอนเตตระคลอไรด์ และคาร์บอนไดซัลไฟด์ CpFe(CO) เป็นสารที่ไม่ละลายน้ำแต่มีเสถียรภาพทางน้ำ
ในสารละลาย CpFe(CO) สามารถพิจารณาสารเชิงซ้อนไดเมริคแซนด์วิช มีอยู่ในรูปแบบ 3 ไอโซเมอริค ไดแก่ ซิส ,ทรานส์ และอันบริดจ์ รูปแบบของไอโซเมอริคเหล่านี้ มีความโดดเด่นด้วยตำแหน่งของลิแกนด์ ซิส และทรานส์แตกต่างกันในตำแหน่งสัมพัทธ์ของลิแกนด์ CH (Cp) และสารอินทรีย์ทั้งคู่ และสำหรับทั้งไอโซเมอร์สองขั้วลิแกนด์ CO เป็นส่วนอีกสอง CO บริดจ์ลิแกนด์ ระหว่างอะตอมของธาตุเหล็ก ในอันบริดจ์ไอโซเมอร์ ไม่มีการบริดจ์ลิแกนด์ระหว่างอะตอมเหล็ก — โลหะที่มีการยึดเข้าด้วยกันโดยเฉพาะพันธะ Fe-Fe ซิส และทรานส์ไอโซเมอร์มีอีกมากมาย
CpFe(CO) ถูกแยกออกเป็นครั้งแรกที่เป็นสื่อกลางในการสังเคราะห์ของเฟอร์โรซีน จากไอเอิร์น เพนตาคาร์โบนิล และไดไซคลอเพนตาเดียน และเป็นตั้งแต่พบว่าเป็นผลพลอยได้จากปฏิกิริยาออร์ก้าโนไอเอิร์นเป็นจำนวนมาก CpFe(CO) สามารถสังเคราะห์ด้วยปฏิกิริยาของ Fe(CO) และไดไซคลอเพนตาเดียน
ปกรณัมของเหล่าภูต
ปกรณัมของเหล่าภูตเป็นนวนิยาย แนว ลึกลับซับซ้อน, โรแมนซ์, เหนือธรรมชาติ ที่เกี่ยวกับเรื่องเหนือธรรมชาติ แต่งโดย นิชิโอะ อิชิน ภาพประกอบโดย Vofan วางจำหน่ายในประเทศญี่ปุ่นโดย สำนักพิมพ์ โคดันฉะ โดยเป็นเรื่องเกี่ยวกับนักเรียนไฮสคูล ชั้นปีที่ 3 อารารากิ คิโยมิ ซึ่งเคยสู้และกลายเป็นแวมไพร์ ทำให้เขาเข้าไปเกี่ยวพันกับ วิญญาณ,ภูต,ผี,ปีศาจ ไปจนถึงเทพ และทำให้เขาต้องช่วยเหลือบุคคลเหล่านั้น.
สำหรับอนิเมะ ผลิตโดย SHAFT เป็นจำนวนทั้งสิ้น 12 ตอน ระหว่างเดือน กรกฎาคม -กันยายน พ.ศ. 2552 และออกอากาศทางอินเทอร์เน็ตอีก 3 ตอน ระหว่าง พฤศจิกายน พ.ศ. 2552 และ มิถุนายน พ.ศ. 2553,ส่วนภาคต่อมา ปกรณัมของเทียม ออกอากาศระหว่าง มกราคม-มีนาคม พ.ศ. 2555,ส่วนอนิเมะของ ปกรณัมของวิฬาร์ (นิลบท) ออกอากาศในวันที่ 31 ธันวาคม พ.ศ. 2555 และ ปกรณัม ซีซั่น 2 ได้วางแผนที่จะออกอากาศในช่วงกรกฎาคม พ.ศ. 2556 อีกด้วย. ส่วนภาพยนตร์อนิเมะจะเป็นช่วงที่กล่าวถึงเหตุการณ์ก่อนหน้าทั้งหมด มีชื่อเรื่องว่า ปกรณัมของตำหนิ
ด้านดีวีดีและบูลเรย์ของเรื่องนี้ ตั้งแต่วางจำหน่ายจนถึงปัจจุบันสามารถจำหน่ายได้มากกว่า 1 ล้านแผ่น ถือว่าเป็นอนิเมะช่วงฉายดึกที่มียอดขายมากที่สุดเท่าที่มีการบันทึกมา
บริการเชื้อเพลิงการบินกรุงเทพ
บริษัท บริการเชื้อเพลิงการบินกรุงเทพ จำกัด (มหาชน) ( ชื่อย่อ:BAFS) บริษัทก่อตั้งขึ้นเมื่อวันที่ 30 ธันวาคม พ.ศ. 2526 โดยคณะรัฐมนตรีอนุมัติให้ดำเนินการตามความเห็นและมติสำนักงานคณะกรรมการพัฒนาการเศรษฐกิจและสังคมแห่งชาติในการจัดตั้งโครงการเติมน้ำมันอากาศยาน ปัจจุบันบริษัทเป็นบริษัทเดียวที่ได้รับสิทธิจากรัฐบาลไทยในการดำเนินธุรกิจจัดเก็บ และให้บริการเติมน้ำมันเชื้อเพลิงแก่อากาศยานทุกประเภทและทุกเที่ยวบิน ณ ท่าอากาศยานดอนเมือง โดยบริษัทให้บริการเชื้อเพลิงการบินอย่างครบวงจรทั้ง 3 ระบบ คือ ระบบคลังน้ำมันอากาศยานระบบส่งน้ำมันอากาศยานผ่านท่อฯ และระบบเติมน้ำมันอากาศยาน โดยมีลูกค้าหรือผู้ว่าจ้างเติมน้ำมัน
โดยมีลูกค้าหรือผู้ว่าจ้างเติมน้ำมัน คือ บริษัทผู้ค้าน้ำมันต่างๆ ที่ขายน้ำมันอากาศยานให้แก่สายการบิน โดยบริษัทมีการให้บริการเติมน้ำมันอากาศยาน 2 ประเภท คือ น้ำมันอากาศยานสำหรับเครื่องบินไอพ่น (JET A-1) และน้ำมันอากาศยานสำหรับเครื่องบินลูกสูบ (AVGAS) ในวันที่ 28 กันยายน พ.ศ. 2549 ได้มีการย้ายท่าอากาศยานนานาชาติของไทยจากท่าอากาศยานดอนเมืองไปยังท่าอากาศยานสุวรรณภูมิ โดยบริษัทและบริษัทย่อยได้ให้บริการเชื้อเพลิงการบินอย่างครบวงจรทั้ง 3 ระบบเช่นเดียวกับที่ท่าอากาศยานดอนเมือง
นอกจากการให้บริการของบริษัทที่ท่าอากาศยานดอนเมือง และท่าอากาศยานสุวรรณภูมิ บริษัทได้ให้บริการเติมน้ำมันอากาศยานสำหรับเครื่องบินไอพ่นให้แก่สายการบินบางกอกแอร์เวย์ ณ ท่าอากาศยานภูมิภาค 2 แห่ง คือ ท่าอากาศยานสมุย จังหวัดสุราษฎร์ธานี และท่าอากาศยานสุโขทัย โดยบริษัทได้รับสัญญาอนุญาตให้ดำเนินการให้บริการเติมน้ำมันอากาศยานจากบริษัท การบินกรุงเทพ จำกัด โดยขยายระยะเวลาการให้ดำเนินการเป็น 25 ปี เริ่มตั้งแต่ปี 2543 ถึง 2567
ไทยสโตเรจ แบตเตอรี่
บริษัท ไทยสโตเรจ แบตเตอรี่ จำกัด (มหาชน) ( ชื่อย่อ:BAT-3K) บริษัทก่อตั้งเมื่อวันที่ 10 มิถุนายน 2529 เพื่อผลิตและจำหน่ายแบตเตอรี่สำหรับรถยนต์และรถจักรยานยนต์ ภายใต้เครื่องหมายการค้า “3K” ในวันที่ 10 มิถุนายน 2537 ได้จดทะเบียนแปรสภาพเป็นบริษัทมหาชนจำกัด โดยรับอนุมัติจากตลาดหลักทรัพย์แห่งประเทศไทย และเริ่มทำการซื้อขายในตลาดหลักทรัพย์เมื่อวันที่ 10 กุมภาพันธ์ 2538 บริษัทมีสัดส่วนการขายในประเทศ และ ส่งออก ในอัตราร้อยละ 60: 40
บริษัทเป็นหนึ่งในผู้ผลิตแบตเตอรี่รายใหญ่ของไทย มีความสามารถในการผลิตเป็นอันดับหนึ่งของประเทศโดยเป็นบริษัทที่ลงทุนโดยคนไทย และมีการพัฒนาเทคโนโลยีการผลิตเป็นของตนเอง การผลิตแบตเตอรี่ในประเทศไทยนั้นโดยส่วนใหญ่จะเป็นการผลิตแบตเตอรี่เพื่อใช้สำหรับรถยนต์และรถจักรยานยนต์ซึ่งเป็นแบตเตอรี่พื้นฐาน บริษัทได้มีการริเริ่มและพัฒนาจนสามารถผลิตและจำหน่าย แบตเตอรี่สำหรับรถยกไฟฟ้า (Traction Battery) แบตเตอรี่สำหรับรถกอล์ฟและแบตเตอรี่สำหรับแผงไฟฟ้าโซล่าเซลล์ (Deep Cycle Battery) ได้
ผลิตภัณฑ์ของบริษัทแบ่งได้เป็น 5 ประเภท
บิวตี้ คอมมูนิตี้
บริษัท บิวตี้ คอมมูนิตี้ จำกัด (มหาชน) ( ชื่อย่อ:BEAUTY) เดิมชื่อ บริษัท โมนาโพลิแตนท์ จำกัด จัดตั้งขึ้นเมื่อวันที่ 19 ตุลาคม 2543 เพื่อดำเนินธุรกิจจำหน่ายปลีกผลิตภัณฑ์เครื่องสำอางและบำรุงผิว ด้วยแนวความคิดที่ต้องการจะนำเสนอผลิตภัณฑ์เพื่อความงามอันหลากหลายที่ผ่านการคัดสรรอย่างดีทั้งในด้านวัตถุดิบและรูปลักษณ์ เพื่อเป็นอีกทางเลือกหนึ่งของผู้บริโภค
เงินทุน กรุงเทพธนาทร
บริษัทเงินทุน ศรีสวัสดิ์ จำกัด (มหาชน) ( ชื่อย่อ:BFIT ชื่อเดิมคือ "บริษัท เงินทุนหลักทรัพย์ กรุงเทพธนาทร จำกัด (มหาชน)" และ "บริษัท เงินทุน กรุงเทพธนาทร จำกัด (มหาชน)" ตามลำดับ ) เริ่มประกอบธุรกิจเงินทุนและธุรกิจหลักทรัพย์เมื่อปี 2512 โดยในปี 2543 บริษัทได้ดำเนินการแยกธุรกิจเงินทุนและธุรกิจหลักทรัพย์ออกจากกัน โดยการจัดตั้งบริษัทหลักทรัพย์ขึ้นใหม่ เพื่อรองรับการดำเนินงานด้านธุรกิจหลักทรัพย์ภายใต้ชื่อ บริษัทหลักทรัพย์ บีฟิท จำกัด (ปัจจุบันคือบริษัท หลักทรัพย์อาร์เอชบี (ประเทศไทย) จำกัด (มหาชน))
ทั้งนี้ เมื่อวันที่ 21 เมษายน พ.ศ. 2560 ที่ประชุมสามัญผู้ถือหุ้นของบริษัท ครั้งที่ 52 ประจำปี 2560 ได้มีมติให้ทำการเปลี่ยนชื่อบริษัท มาใช้เป็นชื่อปัจจุบัน โดยมีผลบังคับใช้เมื่อวันที่ 7 มิถุนายน ปีเดียวกัน และมีบริษัท ศรีสวัสดิ์ คอร์ปอเรชั่น จำกัด (มหาชน) เป็นผู้ถือหุ้นใหญ่สุดในปัจจุบัน พร้อมทั้งยังได้ทำการย้ายสำนักงานใหญ่ จากอาคารกรุงเทพประกันภัย ถนนสาทรใต้ ไปยังอาคารศรีสวัสดิ์ ถนนแจ้งวัฒนะ กรุงเทพมหานคร
บีจีที คอร์ปอเรชั่น
บริษัท บีจีที คอร์ปอเรชั่น จำกัด (มหาชน) ( ชื่อย่อ:BGT) บริษัทก่อตั้งขึ้นเมื่อวันที่ 31 มีนาคม 2531 โดย ดร.นพดล ธรรมวัฒนะ เป็นผู้ค้นพบและก่อตั้งบริษัทเพื่อจำหน่ายผลิตภัณฑ์เสื้อผ้าสำเร็จรูป และผลิตภัณฑ์ที่เกี่ยวข้องภายใต้เครื่องหมายการค้า Body Glove โดยการจัดจำหน่ายผ่านร้านค้าของตนเองและทางห้างสรรพสินค้านับตั้งแต่ปี 2531 และขยายเข้าสู่ทั่วภูมิภาคของประเทศไทย ในวันที่ 11 ธันวาคม 2550 หุ้นสามัญของบริษัทได้เข้าเป็นหลักทรัพย์จดทะเบียนในตลาดหลักทรัพย์ เอ็ม เอ ไอ
บลิส-เทล
บริษัท บลิส-เทล จำกัด (มหาชน) ( ชื่อย่อ:BLISS) ก่อตั้งขึ้นในเดือนมีนาคม 2532 เพื่อประกอบธุรกิจเป็นผู้นำเข้าและจำหน่ายอุปกรณ์สื่อสารโทรคมนาคม โดยในระยะแรกสินค้าที่บริษัทจำหน่าย ได้แก่ โทรศัพท์บ้านแบบมีสายและไร้สาย และวิทยุติดตามตัว (Pager) เป็นต้น ต่อมาในปี 2534 บริษัทจึงได้มีการนำเข้าและจำหน่ายโทรศัพท์เคลื่อนที่
อิบน์ ค็อลดูน
อะบู ซัยด์ อับดุรเราะห์มาน บิน มุฮัมมัด บิน ค็อลดูน อัลฮัฎเราะมี (; 27 พฤษภาคม ค.ศ. 1332 – 19 มีนาคม ค.ศ. 1406) เป็นนักประวัติศาสตร์และนักประวัติศาสตร์นิพนธ์มุสลิมชาวตูนิเซียเชื้อสายอัลอันดะลุส และได้รับการยกย่องจากนักวิชาการหลายคนว่าเป็นหนึ่งในบิดาแห่งองค์ความรู้ทางประวัติศาสตร์นิพนธ์ สังคมวิทยา และเศรษฐศาสตร์สมัยใหม่
อิบน์ ค็อลดูน เป็นที่รู้จักมากที่สุดจากผลงานที่มีชื่อว่า "อัลมุก็อดดิมะฮ์" ซึ่งได้รับการค้นพบ ประเมินค่า และตระหนักถึงคุณค่าเป็นครั้งแรกในวงวิชาการของยุโรปช่วงคริสต์ศตวรรษที่ 19 แต่ผลงานชิ้นดังกล่าวก็มีอิทธิพลอย่างมากต่อนักประวัติศาสตร์ชาวออตโตมันในคริสต์ศตวรรษที่ 17 อย่างฮัจญี เคาะลีฟะฮ์ และมุศเฏาะฟา นะอีมา ซึ่งอาศัยทฤษฎีของเขาในการวิเคราะห์ความเจริญรุ่งเรืองและความเสื่อมถอยของจักรวรรดิออตโตมันเช่นกัน ภายหลังในคริสต์ศตวรรษที่ 19 นักวิชาการตะวันตกจึงยอมรับว่าอิบน์ ค็อลดูน เป็นหนึ่งในบรรดานักปรัชญาที่ยิ่งใหญ่ที่สุดจากโลกมุสลิม
รถไฟฟ้ากรุงเทพ
บริษัท รถไฟฟ้ากรุงเทพ จำกัด (มหาชน) ( ชื่อย่อ: BMCL) บริษัทก่อตั้งเมื่อวันที่ 18 กุมภาพันธ์ พ.ศ. 2541 โดยมีกลุ่มบริษัท ช.การช่าง จำกัด (มหาชน) เป็นผู้ถือหุ้นรายใหญ่ เพื่อเข้าร่วมประมูลสัมปทานโครงการระบบขนส่งมวลชนด้วยรถไฟฟ้าใต้ดินรายแรกของประเทศไทย ในฐานะผู้ออกแบบ, ผลิต, จัดหา, ติดตั้ง, ทดสอบ และใช้งานอุปกรณ์งานระบบ เพื่อดำเนินการ และบำรุงรักษาระบบรถไฟฟ้า โดยบริษัทได้รับความเห็นชอบจากคณะรัฐมนตรี เมื่อวันที่ 28 มีนาคม พ.ศ. 2543 และวันที่ 25 กรกฎาคม พ.ศ. 2543 ตามลำดับให้เป็นผู้ได้รับสัมปทานดังกล่าวแต่เพียงผู้เดียว
บริษัทเป็นผู้รับสัมปทานจากการรถไฟฟ้าขนส่งมวลชนแห่งประเทศไทย (รฟม.) ในการเป็นผู้ออกแบบ, ผลิต, จัดหา, ติดตั้ง, ทดสอบ และใช้งานอุปกรณ์งานระบบ เพื่อดำเนินการ และบำรุงรักษาระบบรถไฟฟ้า โครงการรถไฟฟ้ามหานคร สายเฉลิมรัชมงคล เป็นระยะเวลา 25 ปี นับแต่วันที่รฟม.ออกหนังสือไม่คัดค้านการเริ่มให้บริการที่ก่อให้เกิดรายได้ คือวันที่ 2 กรกฎาคม พ.ศ. 2547 และได้เปิดให้บริการเดินรถอย่างเป็นทางการเมื่อวันที่ 3 กรกฎาคม พ.ศ. 2547 บริษัทมีสิทธิแต่เพียงผู้เดียวในการจัดเก็บรายได้ค่าโดยสารรวมทั้งการดำเนินกิจกรรมและการพัฒนาเชิงพาณิชย์ ซึ่งรวมถึงการโฆษณาและการให้เช่าพื้นที่ภายในสถานีและขบวนรถไฟฟ้า รวมทั้งพื้นที่ชั้นใต้ดินของอาคารจอดแล้วจรที่สถานีลาดพร้าว ตลอดอายุของสัมปทาน 25 ปี ทั้งนี้ ภายใต้สัญญาดังกล่าวบริษัทมีภาระผูกพันต้องจ่ายเงินตอบแทนให้แก่รฟม. ตามอัตราที่ระบุในสัญญาตลอดระยะเวลาดังกล่าว
วันที่ 8 ธันวาคม พ.ศ. 2558 คณะรัฐมนตรี มีมติเห็นชอบให้ บมจ.ทางด่วนกรุงเทพ (BECL) ควบรวมกิจการกับ บมจ.รถไฟฟ้ากรุงเทพ (BMCL) ในชื่อใหม่ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ บีอีเอ็ม (BEM) โดยมีการจดทะเบียนบริษัทใหม่ต่อ กรมพัฒนาธุรกิจการค้า ในวันที่ 30 ธันวาคม พ.ศ. 2558 และเริ่มทำการซื้อขายหุ้นในวันที่ 5 มกราคม พ.ศ. 2559
แบคแลช (2002)
แบคแลช (2002) (อังกฤษ:Backlash (2002))) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเฟดดิเรชั่น (WWF) จัดเมื่อวันที่ 29 เมษายน ค.ศ. 2007 ณ สนามเคมเพอร์อารีนา ในเมืองแคนซัสซิตี ,รัฐมิสซูรี ซึ่งเป็นรายการในลำดับรายการแบคแลช ครั้งที่ 4 และจัดหลังจากศึกเรสเซิลเมเนีย ครั้งที่ 18 โดยแสดงนักมวยปล้ำจากรอว์ และสแมคดาวน์ และเป็นศึกครั้งสุดท้ายที่ใช้ชื่อของ WWF
แบล็คเบอร์รี่ แซด 10
แบล็กเบอรี แซด10 () เป็นสมาร์ตโฟนจอสัมผัส ผลิตโดยแบล็กเบอรี หรือ ริม (RIM) ซึ่งเป็นรุ่นแรกใน 2 รุ่นที่เปิดตัวพร้อมระบบปฏิบัติการแบล็กเบอรี 10 โดยเปิดตัวเมื่อวันที่ 30 มกราคม พ.ศ. 2556 ในสหราชอาณาจักร
บางกอกไนล่อน
บริษัท บางกอกไนล่อน จำกัด (มหาชน) ( ชื่อย่อ:BNC) บริษัทได้ก่อตั้งร่วมทุนระหว่างผู้ลงทุนฝ่ายไทยกับฝ่ายญี่ปุ่น ได้แก่ บริษัท สหพัฒนาอินเตอร์โฮลดิ้ง จำกัด (มหาชน) บริษัทมิตรสยามอินเตอร์เนชั่นแนล จำกัด บริษัทดำเนินกิจการผลิตถุงเท้าโดยเริ่มผลิตและส่งถุงเท้าออกสู่ตลาดครั้งแรกในปี พ.ศ. 2510
บิซิเนส ออนไลน์
บริษัท บิซิเนส ออนไลน์ จำกัด (มหาชน) ( ชื่อย่อ:BOL) บริษัทก่อตั้งขึ้นเมื่อวันที่ 26 เมษายน พ.ศ. 2538 เพื่อดำเนินกิจการให้บริการข้อมูล บริษัทจดทะเบียน ออนไลน์แก่ประชาชนทั่วไป บริษัทจดทะเบียนแปรสภาพเป็นบริษัทมหาชนจำกัด เมื่อวันที่ 1 ธันวาคม 2546 และเข้าทำการซื้อขายในตลาดหลักทรัพย์ เอ็ม เอ ไอ เมื่อวันที่ 21 เมษายน 2547
บริษัทประกอบธุรกิจให้บริการข้อมูล ข่าวสาร การวิเคราะห์และตรวจสอบข้อมูล เพื่อใช้เป็นเครื่องมือในการตัดสินใจทางธุรกิจ ซึ่งข้อมูลดังกล่าวได้มาจากการรวบรวมข้อมูลจากหลายๆ แหล่ง ได้แก่ ข้อมูลจากกรมพัฒนาธุรกิจการค้า กระทรวงพาณิชย์ โดยมีสัญญาเพื่อรับข้อมูลนิติบุคคลที่จดทะเบียนจัดตั้งกับกระทรวงพาณิชย์ทั้งหมดในประเทศซึ่งรวมถึง สถานะของบริษัท คณะกรรมการ และผลดำเนินการของแต่ละบริษัท กว่า 1,000,000 บริษัทในประเทศไทย และบริษัทยังได้รวบรวมข้อมูลจากแหล่งอื่น เช่น ข้อมูลข่าวสารในหมวดอุตสาหกรรมต่างๆ โดยรวบรวมจากหนังสือพิมพ์ ตลอดจนแหล่งข่าวด้านธุรกิจชั้นนำต่างๆ
นอกจากนี้ บริษัทยังจัดเก็บ และประมวลผลข้อมูลการชำระเงินของลูกหนี้การค้าจากบริษัทต่างๆ ที่ร่วมโครงการกับบริษัทอีกด้วย โดยบริษัทจะทำการตรวจสอบ ประมวลผล วิเคราะห์ จัดเก็บ และบันทึกข้อมูลเพื่อให้บริการผ่านระบบคอมพิวเตอร์ออนไลน์ ภายใต้เว็บไซต์ของบริษัท นอกจากนี้บริษัทยังได้รับมอบหมายให้เป็นศูนย์ประมวลผลของฐานข้อมูลลูกหนี้สินเชื่อทั้งหมดที่ได้รับจากสถาบันการเงินที่เป็นสมาชิกของบริษัทข้อมูลเครดิตแห่งชาติ จำกัด (NCB) ตั้งแต่เริ่มก่อตั้งจนถึงปัจจุบัน
ธุรกิจของ BOL ในปัจจุบันแบ่งออกเป็น 3 กลุ่ม
ลุดวิจ วิทท์เกนชไตน์
ลุดวิจ โยเซฟ โยฮันน์ วิทท์เกนชไตน์ () (26 เมษายน 1889 - 29 เมษายน 1951) เป็นนักปรัชญาชาวออสเตรีย - อังกฤษ เขาทำงานเกี่ยวกับตรรกศาสตร์ ปรัชญาของคณิตศาสตร์ ปรัชญาของจิตใจ และปรัชญาของภาษา ตั้งแต่ปี 1939 จนถึงปี 1947 วิทเกินชไตน์สอนอยู่ที่มหาวิทยาลัยเคมบริดจ์
บางกอกรับเบอร์
บริษัท บางกอกรับเบอร์ จำกัด (มหาชน) ( ชื่อย่อ:BRC) บริษัทก่อตั้งขึ้นเมื่อวันที่ 26 เมษายน 2517 ในระยะแรกบริษัทเป็นเพียงแผนกรองเท้าของบริษัท ไลอ้อน (กรุงเทพ) จำกัด โดยบริษัทดำเนินกิจการผลิตรองเท้าผ้าใบภายใต้เครื่องหมายการค้า"โอลิมปิก" ต่อมาบริษัทเริ่มดำเนินการผลิตรองเท้าผ้าใบเป็นของตัวเองภายใต้เครื่องหมายการค้า "PAN"
บ้านร็อคการ์เด้น
บริษัท บ้านร็อคการ์เด้น จำกัด (มหาชน) ( ชื่อย่อ:BROCK) ก่อตั้งขึ้นเมื่อวันที่ 5 กุมภาพันธ์ พ.ศ. 2533 เดิมชื่อบริษัท ชูชีพ เซาท์ กรุ๊ฟ จำกัด บริษัทประกอบธุรกิจอสังหาริมทรัพย์โดยมีลักษณะการบริหารงาน การจัดการ และการพัฒนาธุรกิจอสังหาริมทรัพย์ของบริษัทที่มุ่งเน้นไปที่การนำที่ดินของบริษัทที่มีอยู่มาใช้ให้เกิดประโยชน์และประสิทธิภาพสูงสุด รวมถึงการจัดหาซื้อที่ดินในทำเลที่มีศักยภาพเพื่อทำโครงการจัดสรรต่อไป
บรุ๊คเคอร์ กรุ๊ป
บริษัท บรุ๊คเคอร์ กรุ๊ป จำกัด (มหาชน) ( ชื่อย่อ:BROOK) ก่อตั้งเมื่อปี 2537 ประกอบธุรกิจในการให้บริการด้านข้อมูลหรือคำปรึกษาด้านธุรกิจและการเงิน รวมทั้งเป็นที่ปรึกษาอิสระให้แก่องค์กรชั้นนำของภาครัฐบาล และภาคเอกชนทั้งในประเทศไทยและต่างประเทศ
บางสะพานบาร์มิล
บริษัท บางสะพานบาร์มิล จำกัด (มหาชน) ( ชื่อย่อ:BSBM) บริษัทก่อตั้งเมื่อวันที่ 11 พฤศจิกายน 2537 โดยการร่วมทุนระหว่างกลุ่มสหวิริยากับกลุ่มนักลงทุนชาวไต้หวันเพื่อประกอบธุรกิจผลิตเหล็กเส้นแบบรีดร้อน โดยโรงงานของบริษัทตั้งอยู่ที่อำเภอบางสะพาน จังหวัดประจวบคีรีขันธ์ บริษัทได้แปรสภาพเป็นบริษัทมหาชนจำกัดในปี 2547 และในปี 2548 บริษัทได้เสนอขายหุ้นสามัญเพิ่มทุนให้แก่ประชาชนทั่วไปเป็นครั้งแรก (IPO) และตลาดหลักทรัพย์แห่งประเทศไทยรับหุ้นสามัญของบริษัทเป็นหลักทรัพย์จดทะเบียน
บริษัทเป็นผู้ผลิตเหล็กเส้นเสริมคอนกรีตประกอบด้วยเหล็กเส้นกลมและเหล็กเส้นข้ออ้อยภายใต้มาตรฐานอุตสาหกรรมแห่งประเทศไทย ด้วยกำลังการผลิตสูงสุด 720,000 ตันต่อปี ในปี 2555 ปริมาณการผลิตจริงอยู่ที่ 100,712 ตัน ใช้กำลังการผลิตจริงอยู่ที่ 14%
จู ซี
จู ซี ( 18 ตุลาคม 1130 – 23 เมษายน 1200) เป็นนักปรัชญาลัทธิขงจื๊อในสมัยราชวงศ์ซ่ง เขาเป็นนักวิชาการที่สอนอย่างมีหลักการและสมเหตุสมผลที่สุด เขาได้เขียนตำราอธิบายคำสอนของขงจื๊อไว้ ซึ่งต่อมาเป็นพื้นฐานของระบบราชการจีนและรัฐบาลมานานกว่า 700 ปี
บางปะกง เทอร์มินอล
บริษัท บางปะกง เทอร์มินอล จำกัด (มหาชน) ( ชื่อย่อ:BTC) ก่อตั้งเมื่อวันที่ 24 พฤศจิกายน 2538 บริษัทดำเนินธุรกิจท่าเทียบเรือและการให้บริการอื่นๆที่เกี่ยวข้อง โดยได้รับใบอนุญาตที่สำคัญเกี่ยวกับการให้บริการท่าเทียบเรือ ได้แก่ ใบอนุญาตประกอบกิจการท่าเรือเดินทะเล ใบอนุญาตให้ใช้ท่าเทียบเรือ ใบอนุญาตให้เปิดทำเนียบท่าเรือและโรงพักสินค้า และใบอนุญาตให้เปิดดำเนินการโรงพักสินค้าเพื่อตรวจปล่อยของขาเข้าและบรรจุของขาออกนอกเขตทำเนียบท่าเรือ (ICD)
บูติคนิวซิตี้
บริษัท บูติคนิวซิตี้ จำกัด (มหาชน) ( ชื่อย่อ:BTNC) บริษัทจดทะเบียนเมื่อวันที่ 17 พฤศจิกายน 2512 เพื่อดำเนินธุรกิจจำหน่ายเสื้อผ้าสำเร็จรูป วันที่ 19 พฤษภาคม 2537 ได้จดทะเบียนแปรสภาพเป็นบริษัทจำกัด มหาชน บริษัทเป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรี ทั้งในลักษณะค้าปลีก (Retail) และค้าส่ง (Wholesale) ซึ่งในปัจจุบันนอกจากบริษัทจะมีร้านสาขาเป็นของตัวเอง 68 สาขา สินค้าของบริษัทยังจัดจำหน่ายในห้างสรรพสินค้าชั้นนำกว่า 30 แห่งทั่วประเทศ
บางกอกสหประกันภัย
บริษัท บางกอกสหประกันภัย จำกัด (มหาชน) ( ชื่อย่อ:BUI) ก่อตั้งบริษัท เมื่อวันที่ 5 กุมภาพันธ์ พ.ศ. 2472 ในชื่อ “บริษัท ฮั้วเคี้ยวลิ่นฮะกงษี จำกัด” โดยมีวัตถุประสงค์เพื่อทำการรับประกันอัคคีภัยในประเทศ ซึ่งนับได้ว่าเป็นบริษัทแรกที่ดำเนินการด้านการรับประกันวินาศภัยในประเทศไทย ในปี พ.ศ. 2505 บริษัท ได้เปลี่ยนชื่อจากภาษาจีนเป็นภาษาไทย เพื่อสร้างภาพพจน์ของบริษัทในฐานะคนไทยบริษัทหนึ่ง โดยได้จดทะเบียนเปลี่ยนชื่อเป็น “บริษัท บางกอกสหประกันภัย จำกัด”
ความเป็นจริง
ความเป็นจริง เป็นสภาพของสิ่งตามที่มีอยู่จริง หาใช่สภาพของสิ่งที่อาจปรากฏหรืออาจจินตนาการขึ้น ในคำนิยามอย่างกว้าง ความเป็นจริงรวมไปถึงทุกสิ่งที่มีอยู่ตั้งแต่อดีตถึงปัจจุบัน ไม่ว่าจะสังเกตได้หรือเข้าใจได้หรือไม่ก็ตาม นิยามกว้างกว่านั้นรวมถึงทุกสิ่งที่เคยมีอยู่ในอดีต มีอยู่ในปัจจุบัน หรือจะมีอยู่ในอนาคต
นักปรัชญา นักคณิตศาสตร์ และนักคิดอื่นทั้งสมัยโบราณและสมัยใหม่ เช่น อริสโตเติล เพลโต เฟรเกอ วิทท์เกนชไตน์ และรัสเซลล์ ต่างแยกความแตกต่างระหว่างความคิดที่สัมพันธ์กับความเป็นจริง ภาวะนามธรรมสัมพันธ์ และความคิดที่ไม่สามารถเป็นความคิดที่สมเหตุผล ในทางตรงข้าม การดำรงอยู่นั้นมักจำกัดอยู่เฉพาะการดำรงอยู่ทางกายภาพหรือมีพื้นฐานโดยตรงในสิ่งนั้นอย่างเดียวกับความคิดในสมอง
เบตเตอร์ เวิลด์ กรีน
บริษัท เบตเตอร์ เวิลด์ กรีน จำกัด (มหาชน) "( ชื่อย่อ:BWG)"
บริษัท อัคคีปราการ จำกัด (มหาชน) (ชื่อย่อ :AKP) ผู้บริหารและประกอบการ “ศูนย์บริหารจัดการวัสดุเหลือใช้อุตสาหกรรม” (เตาเผาขยะอุตสาหกรรม) บางปู จังหวัดสมุทรปราการ ให้บริการในการรวบรวม ขนส่ง และจัดเก็บของเสียอุตสาหกรรมเพื่อนำไป กำจัดโดยเตาเผากากอุตสาหกรรมอันตรายด้วยวิธีการเผาด้วยความร้อนสูงที่ปลอดภัยต่อสิ่งแวดล้อมแห่งแรกและแห่งเดียวในประเทศไทย
บริษัท เบตเตอร์ เวสท์ แคร์ จำกัด (ชื่อย่อ : BWC) ผู้ให้บริการรวบรวมขนส่งและกำจัดกากอุตสาหกรรมด้วยวิธีการที่เหมาะสมกับประเภทของกากอุตสาหกรรมแต่ละชนิด
บริษัท เอิร์ธ เท็ค เอ็นไวรอนเมนท์ จำกัด (ชื่อย่อ : ETC) ผู้ให้บริการผลิตและจัดจำหน่ายกระแสไฟฟ้า ภายใต้โครงการผลิตและจำหน่ายกระแสไฟฟ้าขนาด 9.4 เมกะวัตต์ จาก วัสดุอุตสาหกรรมไม่ใช้แล้วที่ไม่เป็นอันตรายรายแรกของประเทศไทย จ.สระบุรี ประกอบด้วย 4 บริษัทย่อย
- บริษัท เอวา แกรนด์ เอ็นเนอร์ยี่ (ชื่อย่อ : AVA)
- บริษัท สิริลาภา พาวเวอร์ (ชื่อย่อ :SIRI)
- บริษัท รีคัฟเวอรี่ เฮ้าส์ (ชื่อย่อ :RH)
- บริษัท ลิงค์ 88 เพาเวอร์
บริษัท เบตเตอร์ เวิลด์ ทรานสปอร์ต จำกัด (ชื่อย่อ : BWT) ผู้ให้บริการขนส่งสิ่งปฏิกูลฯ ด้วยรถขนส่งและภาชนะบรรจุที่ได้มาตรฐาน และ
บริษัท บี กรีน ดีเวลลอปเม้นท์ (ชื่อย่อ : BGreen) ประกอบกิจการพัฒนาและจัดสรรที่ดิน, ซื้อ - ขายอสังหาริมทรัพย์เพื่อประกอบกิจการโรงงานอุตสาหกรรม พาณิชยกรรม ในรูปแบบการนิคมอุตสาหกรรมและในรูปแบบอื่นที่มีลักษณะเดียวกัน
บริษัท เบตเตอร์ เวิลด์ กรีน จำกัด (มหาชน) "(BWG) ประกอบกิจการภายใต้การดำเนินงานของ ศูนย์บริหารและจัดการกากอุตสาหกรรม" เลขที่ 140 หมู่ที่ 8 ตำบลห้วยแห้ง อำเภอแก่งคอย จังหวัดสระบุรี บนเนื้อที่ดินรวมประมาณ 271 ไร่ โดยมีระบบให้บริการครบวงจร ครอบคลุมการให้บริการการบริหารจัดการกากอุตสาหกรรมที่หลากหลาย ดังนี้
เจตจำนงเสรี
เจตจำนงเสรี () เป็นความสามารถของตัวกระทำที่จะเลือกโดยไม่ถูกจำกัดจากปัจจัยบางอย่าง ปัจจัยที่เกี่ยวข้องเดิมมีข้อจำกัดทางอภิปรัชญา (ตัวอย่างเช่น นิยัตินิยมทางตรรกะ จิตวิทยาเชิงเหตุผล หรือเทววิทยา) ข้อจำกัดทางกายภาพ (ตัวอย่างเช่น โซ่ตรวนหรือการจองจำ) ข้อจำกัดทางสังคม (ตัวอย่างเช่น การข่มขู่ลงโทษหรือการตำหนิโทษ หรือข้อจำกัดเชิงโครงสร้าง) และข้อจำกัดทางจิต (ตัวอย่างเช่น การบังคับหรือโรคกลัว ความผิดปกติทางประสาทวิทยาศาสตร์ หรือความโน้มเอียงรับโรคทางพันธุกรรม) หลักเจตจำนงเสรีมีการส่อความทางศาสนา กฎหมาย จริยศาสตร์และวิทยาศาสตร์ ตัวอย่างเช่น ในขอบเขตศาสนา เจตจำนงเสรีส่อความว่า เจตจำนงและทางเลือกหนึ่ง ๆ สามารถมีพร้อมกับพระเจ้าที่มีอำนาจไร้ขอบเขตได้ ในทางกฎหมาย เจตจำนงเสรีมีผลต่อการพิจารณาการลงโทษและการฟื้นฟูสภาพ ในทางจริยศาสตร์ เจตจำนงเสรีอาจส่อความว่า ปัจเจกบุคคลสามารถรับผิดชอบทางศีลธรรมต่อการกระทำของตนหรือไม่ ในทางวิทยาศาสตร์ การค้นพบทางประสาทวิทยาศาสตร์เกี่ยวกับเจตจำนงเสรีอาจเสนอวิธีต่าง ๆ ที่การทำนายพฤติกรรมของมนุษย์
พหุเทวนิยม
พหุเทวนิยม () เป็นการบูชาหรือความเชื่อในพระเป็นเจ้าหรือเทพเจ้าหลายองค์ ถือเป็นเทวนิยมแบบหนึ่ง ซึ่งตรงข้ามกับเอกเทวนิยมที่เชื่อในพระเป็นเจ้าองค์เดียว ผู้ที่เชื่อแบบพหุเทวนิยมไม่ได้บูชาเทพเจ้าทุกองค์เสมอกัน แต่อาจบูชาเฉพาะองค์ใดองค์หนึ่งเป็นพิเศษก็ได้ (เรียกว่าอติเทวนิยม)
ศาสนาประเภทพหุเทวนิยม เช่น พหุเทวนิยมกรีกและโรมัน เทพปกรฌัมสลาฟ ศาสนาฮินดู ศาสนาชินโต ศาสนาพื้นบ้านจีน ลัทธิเต๋า เป็นต้น
ลัทธิศูฟี
ลัทธิศูฟี () เป็นลัทธิความเชื่อลัทธิหนึ่งในศาสนาอิสลาม ซึ่งแปลงคำสอนมาจากนิกายสุหนี่ เน้นความเชื่อทางจิตวิญญาณ
บันเทิงคดี
บันเทิงคดี เป็นงานรูปแบบหนึ่งที่ว่าด้วยสารสนเทศหรือเหตุการณ์ซึ่งมิใช่ข้อเท็จจริง แต่เป็นจินตนาการหรือทฤษฎีบางส่วนหรือทั้งหมด กล่าวคือ เป็นงานที่ผู้ประพันธ์แต่งขึ้น แม้บันเทิงคดีจะใช้หมายถึงสาขาหลักของงานวรรณกรรมอย่างหนึ่ง แต่ยังอาจหมายถึง งานละคร ภาพยนตร์หรือดนตรีด้วย บันเทิงคดีตรงข้ามกับสารคดี ซึ่งว่าด้วยเหตุการณ์ คำอธิบาย การสังเกตที่เป็นจริง (หรืออย่างน้อย ที่สันนิษฐานว่าเป็นจริง) เช่น ชีวประวัติ ประวัติศาสตร์ เป็นต้น
ผลงานที่จัดเป็นบันเทิงคดี เช่น นิทาน เรื่องสั้น ภาพยนตร์บางประเภท เรื่องปรัมปรา การ์ตูน หรืออาจเป็นแอนิเมชัน และวิดีโอเกมบางประเภท เป็นต้น
สกุลไคร้น้ำ
Homonoia เป็นสกุลของพืชมีดอกในวงศ์ Euphorbiaceae ประกอบด้วย 2 สปีชีส์ "H. retusa" พบในอินเดียตอนกลาง ส่วน "H. riparia" หรือไคร้น้ำ พบกระจายพันธุ์ตั้งแต่อินเดียจนถึงจีนไต้หวัน มาเลเซียเกาะนิวกินี มักพบตามริมฝั่งแม่น้ำ
วงศ์ย่อยถั่ว
วงศ์ย่อยถั่วหรือวงศ์ย่อยประดู่ หรือ Faboideaeเป็นวงศ์ย่อยของพืชมีดอกในวงศ์ Fabaceae หรือ Leguminosae บางครั้งเรียก Papilionoideae Faboideae เป็นได้ทั้งไม้ยืนต้น ไม้พุ่ม หรือไม้ล้มลุก ตัวอย่างสมาชิกได้แก่ ถั่วลันเตา ประดู่ พืชในวงศ์ย่อยนี้จะเกิดปมราก ดอกจะมีลักษณะเฉพาะที่เรียกดอกทรงดอกถั่ว
สกุล "Faba" เป็นชื่อพ้องของสกุล "Vicia" ในที่นี้จะแสดงด้วยสกุล "Vicia".
วงศ์ย่อยสีเสียด
วงศ์ย่อยสีเสียด หรือ Mimosoideae เป็นวงศ์ย่อยของพืชวงศ์ Fabaceae (Leguminosae) ดอกมีลักษณะเด่นคือเห็นก้านชูเกสรตัวผู้ชัดเจน แบ่งเป็นสี่เผ่า: Acacieae, Ingeae, Mimoseae, and Mimozygantheae.
อุณหภูมิวิกฤต
อุณหภูมิวิกฤต () คืออุณหภูมิที่โลหะมีสภาพนำไฟฟ้ายวดยิ่ง เมื่อลดอุณหภูมิของตัวนำยวดยิ่ง ค่าความต้านทานไฟฟ้าจะเป็นศูนย์อย่างทันทีทันใด 
ซึ่งเป็นสมบัติเบื้องต้นของตัวนำยวดยิ่งทุกประเภทและเป็นที่มาของชื่อตัวนำยวดยิ่ง หรือ superconductor ด้วย
จูเนียล
จูเนียล (ฮันกึล: 주니엘, ภาษาอังกฤษ: JUNIEL) คือชื่อที่เป็นที่รู้จักบนเวทีของนักร้อง, นักแต่งเพลงชาวเกาหลีใต้ ซึ่งถือเป็นนักร้องหญิงเดี่ยวคนแรกของค่ายเอฟเอ็นซีเอนเตอร์เทนเมนต์ ภายใต้สังกัดเดียวกันกับวงดนตรีอย่าง F.T.Island CNBLUE และเกิร์ลกรุป AOA
จูเนียลมีชื่อจริงว่า ชเว จุน-ฮี (เกาหลี: 최준희; เกิดเมื่อวันที่ 3 กันยายน พ.ศ. 2536) เธอเริ่มต้นบนเส้นทางสายดนตรีด้วยการเป็นนักร้องที่ประเทศญี่ปุ่นช่วงระยะเวลาหนึ่ง ก่อนจะเริ่มต้นเดบิวต์ในประเทศเกาหลีใต้ บ้านเกิดของเธอเองอย่างเป็นทางการในวันที่ 7 มิถุนายน พ.ศ. 2555 กับมินิอัลบั้ม My First in June ช่วงที่เป็นนักร้องที่ประเทศญี่ปุ่นนั้น จูเนียลเป็นที่รู้จักในชื่อของ "จูนี่ (Junie)" ก่อนจะมาเปลี่ยนชื่อในภายหลังเป็น "จูเนียล (Juniel)" ซึ่งมาจากชื่อเดิม Junie เติม L จากคำว่า "Love" เข้าไปเป็นตัวท้าย จนกลายเป็นชื่อว่า Juniel อย่างที่ใช้อยู่ในปัจจุบัน
หลังจากเดบิวต์ในบ้านเกิดอย่างเป็นทางการในวันที่ 27 ธันวาคม พ.ศ. 2555 ทางต้นสังกัดก็ได้ออกมาประกาศชื่อแฟนคลับของจูเนียลอย่างเป็นทางการในชื่อ "Banila" ที่มาจากการโหวตของเหล่าแฟนๆ ของจูเนียลในแฟนคาเฟ่ของเธอ สำหรับ Banila เป็นชื่อที่มาจากการรวมกันของคำว่า "Vanilla" สื่อถึงความหอมหวานรวมกับคำว่า "Banini" ชื่อกีต้าร์ตัวโปรดของเธอ และชื่อเพลงเกาหลีเพลงแรกในอัลบั้มของเธออย่าง "Illa Illa" โดยเมื่อรวมกันแล้วชื่อแฟนคลับ Banila จึงมีความหมายว่า แฟนคลับจะเป็นเหมือนรักแรกของเธอ และเป็นดั่งของล้ำค่าจะอยู่เคียงข้างเธอเสมอ
ในปีพ.ศ. 2559 จูเนียลประกาศในสื่อสังคมออนไลน์ของเธอว่า เธอได้เปลี่ยนชื่อจริงของเธอจาก "ชเว จุน-ฮี" เป็น "ชเว ซอ-อา"
คู่คูเปอร์
คู่คูเปอร์ (Cooper pair) กลไกของการเกิดสภาพนำยวดยิ่งเกิดจากการดึงดูดกันของอิเล็กตรอนสองตัวภายใต้เงื่อนไขที่เหมาะสม โดยอันตรกิริยาแบบดึงดูดระหว่างอิเล็กตรอนสองตัวภายในตัวนำยวดยิ่ง อาศัยโฟนอนเป็นสื่อกลางในการจับคู่อิเล็กตรอน โดยอิเล็กตรอนที่สามารถจะจับคู่กันได้จะต้องมีโมเมนตัมและสปินตรงข้ามกัน ในฟิสิกส์สสารอัดแน่น (condensed matter physics) , คู่คูเปอร์หรือคู่ BCS คือคู่ของอิเล็กตรอน (หรือเฟอร์มิออนอื่น ๆ ) ที่ถูกยึดเหนี่ยวเข้าด้วยกันที่อุณหภูมิต่ำในลักษณะที่มีความแน่นอน ผู้ที่ได้อธิบายในเรื่องนี้ไว้เป็นคนแรกในปี ค.ศ. 1956 โดยนักฟิสิกส์ชาวอเมริกันชื่อ ลีออน คูเปอร์ (Leon Cooper) คูเปอร์แสดงให้เห็นว่าการดึงดูดขนาดเล็กโดยพลการระหว่างอิเล็กตรอนในโลหะสามารถก่อให้เกิดสถานะจับคู่ของอิเล็กตรอนที่มีพลังงานต่ำกว่าระดับพลังงานแฟร์มี